Iraileko Azken Ostirala, mobilizazioetako datu eta argazkiak\n2012/09/29 Iraileko Azken Ostirala, mobilizazioetako datu eta argazkiak\nIpar Euskal Herria: Maule (30), Donapaleu (10), Biarritz (60), Hendaia (40), Donibane Lohizune (40), Urruña (31), Senpere (31), Donibane Garazi (51), Sara (10), Uztaritze (20), Kanbo (20) eta Larresoron (26).\nGipuzkoan: Anoeta-Irura (70), Getaria (70), Usurbil (160), Idiazabal (45), Oñati (125), Azpeitia (175), Andoain (69), Pasai Donibane (28), Deba (70), Beasain (105), Zarautz (191), Villabona (88), Zegama (21), Elgeta (20), Segura (55), Bergara (62), Legorreta (18), Oiartzun (150), Zaldibia (113), Lazkao (90), Orereta (210), Zumaia (82), Ordizia (84), Lasarte-Oria (85), Leaburu-Txarama (15), Orio (46), Zestoa (60), Azkoitia (101), Lezo (35), Aduna (8), Zizurkil (44), Tolosa (55), Berrobi (7), Ibarra (55), Berastegi (49), Gaztelu (29), Lizartza (55), Amezketa (20), Alegi (17), Irun (86), Aretxabaleta (80), Hernani (250), Hondarribia (50) eta Zumarraga-Urretxun (85).\nNafarroan: Iruñea (302), Uharte (26), Berriozar (55), Etxarri Aranatz (115), Gares (30), Irurtzun (27) y Olatzagutia (68), Lizarra (42), Zizur (29), Etxalar (14), Aurizberri (15), Lesaka (42), Lekunberri (15), Irunberri (30), Bera (22) eta Arbizun (46).\nBizkaian: Bilbo (220), Ermua (35), Iurreta (235), Berriz (25), Muskiz (45), Arrigorriaga (55), Lekeitio (121), Lemoiz (16), Igorre (60), Gernika (77), Mundaka (19), Zaratamo (22), Zamudio (40), Santurtzi (115), Erromo (105), Balmaseda (40), Sopela (80),Trapagaran (31), Bermeo (45), Ondarroa (190), Plentzia (32), Gorliz (21), Busturia (32), Usansolo (24), Aulesti (76), Barakaldo (80), Munitibar (20), Mallabia (9), Mungia (30), Gatika (25), Zeberio (26), Mañaria (25), Otxandio (80), Erandio (52), Zornotza (81), Sopuerta (41), Sondika (7), Sestao (40), Algorta (190), Orozko (21), Larrabetzu (92), Zaratamo (22), Urduliz (10), Alonsotegi (30), Gamiz-Fika (28), Abadiño (86) eta Bakion (5).\nAraban: Gasteiz (805), Laudio (86), Zuia (60), Arraia-Maeztu (21), Bastida (15), Amurrio (55), Agurain (60) eta Aramaion (30).\nDonostian, Zinemaldiaren testuinguruan egindako mobilizazioa\nIrakurri duzuna zabaldu dezakezu\tBakearen aldeko erakusketa Elkar Baionan Iraileko Azken Ostirala, mobilizazioak hiri eta herrietan


Duela 2.000 urteko emakumeen gaineko gogoeta Arkeologi Museoan | Kultura | GARA\nDuela 2.000 urteko emakumeen gaineko gogoeta Arkeologi Museoan\n«Mulieres: Emakumeak Augusta Emeritan» erakusketa duela 2.000 urteko emakumeen inguruko hausnarketa da: bizitza publikoa eta pribatua, familia, amatasuna, heriotza, prestakuntza kulturala eta boterea aztertzen ditu. 80 pieza baino gehiagotan oinarritzen da, Augusta Emeritako aztarnategi arkeologikotik eratorritakoetan. Erakusketa Meridako Antzerki Klasikoko Jaialdiaren, Oiasso Museoaren eta Bizkaiko Aldundiaren lankidetzaren emaitza da.\n“Mulieres: Emakumeak Augusta Emeritan” erakusketa Bizkaiko Arkeologi Museoan ikusgai dago otsailaren 3ra bitarte. Bertan, emakume anonimoak, boteretsuak edo jainkosak, irudikatzen dituzten brontzezko zein harrizko eskulturen bidez, eguneroko objektuen, bitxien edo hilerrien bidez, erromatarren garaiko emakumeen bizitzako funtsezko atal batzuk ezagutzeko ibilbidea proposatzen da, eremu publikotik hasi eta pribatuetaraino, alor erlijiosoak eta kulturalak alboratu gabe.\nErakusketa bi eskulturarekin hasten da: bata emakume gazte batena da, ia umea, inperioko printzesen erara jantzitakoa (ia osorik inguratzen duten soingaineko aberats eta zabalak ditu); bestea, andere handi tradizional batena da (ama, erromatarren ideal femenino bezala), tunika batez estalia.\nAntolatzaileek ohar bidez adierazi dutenez, «kontuan izan behar da gizarte patriarkal hartan emakumearen zereginik behinena jarraitutasuna bermatzea zela, hala familiarena nola komunitatearena; orduko gizartean, erditzean emakumea hiltzea ohoragarria zen, emakume horrek bere gizarte funtzioa betetzen zuela uste zelako. Horregatik hilarrietan hildakoari buruzko gorespenak eta laudorioak idazten zituzten».\nNolanahi ere, erromatar garaiko emakume batzuek eskubide handiagoak izatea lortu zuten, batik bat alor ekonomikoan, beren ondare propioa edukitzeko eta kudeatzeko ahalmenarekin zerikusia zutenak. Erakusketako pieza batzuek erakusten duten bezala, emakume horietariko batzuk familien enpresa eta negozioen funtsezko oinarriak ziren; irudi horien artetik bat azpimarratu dute; seguruenik bere jabetzakoa zen tabernan upel batetik pitxer batera ardoa ateratzen bere jarduera garatzen irudikatuta agertzen den Sentia tabernariaren erliebea.\nEmakume batzuek, halaber, arteak ikasi zituzten, besteak beste, musika, poesia eta literatura, nahiz eta batez ere arteen inspiratzailetzat jotzen zituzten. «Izan ere, arte horiek babesten zituzten dibinitateak femeninoak ziren eta musen izenak hartzen zituzten. Gai honi dagokionez, erakusketa bisitatuko dutenek lira jotzen ari den ia 1x50 metroko altuera duen musa baten eskultura ikusi ahal izango dute, edo komedia, tragedia edo dantzaren bidez adieraziz giza emozioak aintzatesten ziren antzokietan jartzen ziren menade dantzari batena».\nOso gutxi izan ziren boterearen gailurrera iritsi ziren emakumezkoak. Horrelako kasuetan, txanpon, erliebe edo estatuetan irudikatuta agertzen dira, familia inperialaren irudia goratzeko. Augusta Emeritako foroko eta antzokiko Agripina gaztearen bi erretratu daude erakusketan, enperadoreen biloba, emaztea eta ama eta, «onerako eta txarrerako, inperioko toki guztietako emakume anonimo askoren ‘eredua’ izan zena», gaineratu dute.\nGizarte estatusa soineko eta apaingarrien bidez islatzen zuten eta, horrela, erakusketan urrez eta zilarrez egindako piezen errepertorioa erakusten da: diademak, buruko orratzak, idunekoak, belarritakoak, zintzilikarioak, besokoak... «Familiek bitxirik onenak erakusten zituzten ekitaldi publikoetan baina, halaber, bitxi horiekin lurperatzen zituzten».\nErakusketa honetan Augusta Emeritako aztarnategi arkeologikoko 80 pieza baino gehiagotan erakusten badira ere, baditu Euskal Herriko material arkeologikoak ere. Adibidez, Higerko lurmuturreko ainguralekuan aurkitu zituzten Isis eta Minerva jainkosak irudikatzen dituzten bi brontze, Foruan aurkitu zen eta etxe bateko aldarekoa zen Isis Fortunaren brontzezko estatua txiki bat, Cercia Mara deitzen zen Galdakaoko emakume batek bere nebari eskaini zion hilarria eta Aloria-Urduñan aurkitu zen Faustinaren txanpon bat.\nErakusketa honek Augusta Emeritako aztarnategi arkeologikoko 80 pieza baino gehiago biltzen baditu ere, Euskal Herriko material arkeologikoak ere badira bertan.


Real C-k puntu bat eskuratzea lortu du azkeneko minutuan Amurrio Cluben aurkako neurketan. Partida ezinhobeto hasi da kanpokoentzat, Thiorren golari esker korner batean. Hortik aurrera, txuri-urdinen jokoa kontrolatu dute. Ez dituzte aukera argirik jasan lehenengo zati honetan, nahiz eta beraiek ez dituzten ere sortu. Ez zen\nHirugarren garaipena jarraian\nReal C-k bat eta huts irabazi dio Amurrio Clubi Zubietan. Neurketa hasi eta berehala, Garmendiak talde txuri-urdina aurreratu du markagailuan eskuin hegaletik burututako...\nPorrota Real C-k Amurrioren aurka (0-2) (Real Sociedad de Futbol SAD)\n(Source: Real Sociedad de Futbol SAD ) Real Sociedad C-k ezin izan du punturik lortu gaur goizean huts eta bi galdu eta gero Amurrioren aurka Zubietako z7an jokatutako...\nReal C-k berriro garaipena eskuratzea lortu du Zubietan Soduperi irabazi eta gero. Ez zirudien lehenengo zatian markagailua mugituko zenik, batez ere kanpokoek ez dietelako...\nReal C-ren porrota Bermeon (2-1) (Real Sociedad de Futbol SAD)\n(Source: Real Sociedad de Futbol SAD ) Saririk gabe geratu da Real C gaur arratsaldean bi eta bat galdu eta gero Bermeoren aurkako neurketa Itxasgane zelaian. Zelai erdia...\n(Source: Real Sociedad de Futbol SAD ) Saririk gabe geratu da Real C gaur arratsaldean bi eta bat galdu eta gero Bermeoren aurkako neurketa Itxasgane zelaian. Zelai erdia izan da lehen berrogeita bost minutuen protagonista. Argitasun handirik gabe, pare bat agerraldi bi taldeen partez izan dira jokaldi aipagarrienak. Horietako batean, Jimenezek barrura gidatu eta ezkerrarekin...\nReal C-k hirugarren garaipena jarraian lortu du gaur goizean Aurrera de Vitoriari 1-2 irabazi ondoren. Eta bosgarrena azkeneko seis partidatan. Harrigarria. Ezinhobeto hasi da neurketa kanpokoentzat. Garmendiak 7. minutuan txuri-urdinei markagailuan aurreratu die. Etxekoak Realaren hasiera indartsuari buelta eman nahian, aurrera bota dute golaren bila. Horrela iritsi da 30....\nRealak hiru puntuak eskuratzea lortu du huts eta hiru irabazi ondoren Fundacion Albaceteren zelaian, sailkapenaren erdikaldean kokatuta dagoen talde bat. Ondo hasi dira txuri-urdinak lehenengo minutuetan eta horrela iritsi dira golak. Hogeigarren minutuan, Beak lehenengoa egin du kanpokoentzat. Hortik gutxira, Manuk abantaila gehiago eman dio Realari markagailuan. Fundacion...


Eusko Legebiltzarreko Hauteskundeak - Urola Kostako Hitza : Urola Kostako Hitza\nBALORAZIOAK. Maria Eugenia Arrizabalaga (EAJ) eta Esti Elduaien (EH Bildu)\nOrion EH Bildu nagusitu zaio EAJri\nDuela lau urte baino 217 boto gehiago eskuratu ditu gaurkoan koalizioak, eta botoen %44,09 lortuta, alderdi bozkatuena izan da. EAJ gertu gelditu da, 1.097 botorekin (botoen %42,65). Elkarrekin Podemosek eduki du galera handiena, duela lau urteko botoen erdia galduta.\nEAJk irabazi ditu Zarautzen hauteskundeak\n4.873 botorekin, EAJ izan da gaurko alderdi bozkatuena Zarautzen. Botoen %44,3 eskuratu ditu alderdi jeltzaleak, duela lau urte baino 15 boto gutxiago. Parte hartzea %60,75ekoa izan da.\nGetarian EH Bilduk irabazi ditu hauteskundeak\n748 boto eskuratu ditu EH Bildu koalizioak Getarian Eusko Legebiltzarrerako Hauteskundeetan, duela lau urteko bozetan baino 46 boto gehiago. EAJ izan da bigarren indarra, 650 botorekin.\nEH Bilduk eskuratu ditu boto gehien Beizaman\nKoalizio abertzaleak botoen %53,22 jaso ditu, eta EAJk %46,77. Duela lau urteko hauteskundeekin alderatuta, ia hamar puntu egin du behera parte hartzeak.\nEzohiko hauteskundeak izaten ari dira eskualdeko herritarrentzat\nEguraldi goibela izan da Eusko Legebiltzarrerako hauteskundeetako lehen orduetan. Euriak eta osasun eta segurtasun neurriek, ordea, ez dituzte eskualdeko herritarrak kikildu. Bideo honetan biltzen dira herri desberdinetako hauteslekuek utzitako irudiak.\nParte hartzeak bi puntu egin du behera Gipuzkoan eguerdiko zenbaketan\nEusko Legebiltzarrerako hauteskundeetan izaten ari den parte hartze datuen berri eman du Eusko Jaurlaritzak. Datu hauen arabera, Gipuzkoan izaten ari den parte hartze bi puntu behetik doa orain lau urte izandako hauteskundeekin alderatuta.\nEguraldi goibela izan da Eusko Legebiltzarrerako hauteskundeetako lehen orduetan. Euriak, baina, ez ditu botoemaileak kikildu, eta lehen orduetatik hurreratu dira hauteslekuetara botoa ematera.


Saint-Yon (Essonne) - Wikipedia, entziklopedia askea.\nAlexandre Touzet (en)\n48°33′45″N 2°11′07″E / 48.5625°N 2.1853°E / 48.5625; 2.185348°33′45″N 2°11′07″E / 48.5625°N 2.1853°E / 48.5625; 2.1853\nÉgly, Boissy-sous-Saint-Yon, Breuillet, Breux-Jouy eta Saint-Sulpice-de-Favières\n448 (%49.7) 446 (%49.4)\nSaint-Yon Frantziako udalerria da, Essonne departamenduan dagoena, Île-de-France eskualdean. 2013an 886 biztanle zituen.\n2007an Saint-Yon udalerrian erroldatutako biztanleak 886 ziren. Familiak 317 ziren, horien artean 64 pertsona bakarrekoak ziren (36 bakarrik bizi ziren gizonak eta 28 bakarrik bizi ziren emakumeak), 87 seme-alabarik gabeko familiak ziren, 158 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 364 etxebizitza zeuden, 327 familiaren etxebizitza nagusia ziren, 19 bigarren erresidentzia ziren eta 17 hutsik zeuden. 330 etxeak ziren eta 31 apartamentuak ziren. 327 etxebizitza nagusietatik 294 bere jabearen bizilekua ziren, 26 alokairuan okupaturik zeuden eta 8 doan lagata zeuden; 5 etxek gela bat zuten, 12 etxek bi zituzten, 19 etxek hiru zituzten, 64 etxek lau zituzten eta 228 etxek bost zituzten. 293 etxek euren parking plaza propioa zuten azpian. 104 etxetan ibilgailu bat zegoen eta 210 etxetan bat baino gehiago zituzten.\nSaint-Yon udalerriko biztanleria-piramidea 2009an .\n2007an lan egiteko adina zuten pertsonak 658 ziren, horien artean 505 aktiboak ziren eta 153 inaktiboak ziren. 505 pertsona aktiboetatik 484 lanean zeuden (256 gizon eta 228 emakume) eta 22 langabezian zeuden (10 gizon eta 12 emakume). 153 pertsona inaktiboetatik 59 erretiraturik zeuden, 56 ikasten zeuden eta 38 "bestelako inaktibo" gisa sailkaturik zeuden.\n2009an Saint-Yon udalerrian 331 unitate fiskal zeuden, 920,5 pertsonek osaturik. Pertsona bakoitzeko diru-sarrera fiskalaren mediana urteko 27.576 euro zen. \n2007an zeuden 39 komertzioetatik, 3 bestelako produktu industrialen fabrikazioko enpresak ziren, 6 eraikuntza enpresak ziren, 7 ibilgailuen saltze eta konpontze enpresak ziren, 2 garraio enpresak ziren, 1 ostalaritza eta jatetxe enpresa zen, 3 informazio eta komunikazio enpresak ziren, 3 higiezinen enpresak ziren, 10 zerbitzu enpresak ziren, 3 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 8 zerbitzu publikoetatik, 1 igeltseroa zen, 1 margolaria, 2 zurginak, 1 argiketaria, 1 eraikuntza enpresa, 1 jatetxe eta 1 higiezinen agentzia.\nBNF: 152802112 (data)


Irekia Eusko Jaurlaritza - Gobierno Vasco :: Gazta Egunaren XVIII. edizioa Idiazabalen ospatuko da hurrengo asteburuan\nGazta Egunaren XVIII. edizioa Idiazabalen…\n<img src="https://www.irekia.euskadi.eus/uploads/cover_photos/25949/original/gazta_eguna_aurkezpena.jpg" style="max-width:100%" alt="Gazta Egunaren XVIII. edizioaren aurkezpena" />\nGazta Egunaren XVIII. edizioaren aurkezpena Iturria: Irekia\nEusko Jaurlaritzako Nekazaritza, Arrantza eta Elikagaien Politikako sailburuordeak, Bittor Orozek, Idiazabalgo alkateak, Ioritz Imazek, Idiazabal J.I.ren Kontseilu Arautzailearen presidenteak, Jose Mª Uztarrozek eta Artzai Gazta elkartearen ordezkari batek, Beñat Egaña artzaiak, asteburu honetan, bereziki igandean, Idiazabalen ospatuko de Gazta Egunaren XVIII. edizioa aurkeztu dute.\nAzokara hurbiltzen diren guztiek ospakizun hori dela-eta antolatu diren jarduera ugarietan parte hartzeko aukera izango dute, herriko artzainak lanean ikusteko, gaztak ohiko eran eta era modernoan egiten, gaztak ketzen, ardiei ilea eskuz eta makinaz mozten, bai eta euskal artzain txakurrekin eta mastinekin zuzenean kontaktuan egoteko ere.\nAzokara joandakoek osatutako herri epaimahaiak erabakiko du zein den gaztarik hoberena hainbat artzainek jendearen aurrean jarritako guztietatik. 2 euroren truke 6 gazta pintxo dastatu ahal izango dira.\nAurten, gainera, berritasun moduan, azpimarratzekoa da 300 metro karratuko karpa bat jarriko dela, “Basque: zer jan, hura izan” izenarekin, eta bertan Eusko Label kalitateko produktuekin egindako pintxoak, ogitartekoak, entsaladak eta anoak eskainiko direla. Protagonismo berezia izango dute Basatxerriko txerriaren burualde anoek eta eskainiko diren 7 sagardoek. Karpa zapatu arratsalde-gauean eta igandean egongo da zabalik, egun osoan.


Saint-Martin-des-Besaces - Wikipedia, entziklopedia askea.\n49°00′40″N 0°50′46″W / 49.0111°N 0.8461°W / 49.0111; -0.846149°00′40″N 0°50′46″W / 49.0111°N 0.8461°W / 49.0111; -0.8461\nBrémoy, Cahagnes, La Ferrière-Harang, Jurques, Les Loges, Mont-Bertrand, Saint-Denis-Maisoncelles, Saint-Jean-des-Essartiers, Saint-Ouen-des-Besaces, Saint-Pierre-du-Fresne, Le Tourneur, Guilberville eta Placy-Montaigu\nSaint-Martin-des-Besaces Frantziako udalerria da, Calvados departamenduan dagoena, Normandia Beherea eskualdean. 2013an 1.194 biztanle zituen.\n2007an Saint-Martin-des-Besaces udalerrian erroldatutako biztanleak 1.154 ziren. Familiak 475 ziren, horien artean 125 pertsona bakarrekoak ziren (32 bakarrik bizi ziren gizonak eta 93 bakarrik bizi ziren emakumeak), 191 seme-alabarik gabeko familiak ziren, 122 seme-alabak dituzten bikoteak ziren eta 37 seme-alabak dituzten guraso-bakarreko familiak ziren.\n2007an 574 etxebizitza zeuden, 477 familiaren etxebizitza nagusia ziren, 53 bigarren erresidentzia ziren eta 45 hutsik zeuden. 557 etxeak ziren eta 14 apartamentuak ziren. 477 etxebizitza nagusietatik 319 bere jabearen bizilekua ziren, 144 alokairuan okupaturik zeuden eta 13 doan lagata zeuden; 4 etxek gela bat zuten, 45 etxek bi zituzten, 109 etxek hiru zituzten, 143 etxek lau zituzten eta 176 etxek bost zituzten. 406 etxek euren parking plaza propioa zuten azpian. 244 etxetan ibilgailu bat zegoen eta 161 etxetan bat baino gehiago zituzten.\nSaint-Martin-des-Besaces udalerriko biztanleria-piramidea 2009an .\n2007an lan egiteko adina zuten pertsonak 625 ziren, horien artean 434 aktiboak ziren eta 191 inaktiboak ziren. 434 pertsona aktiboetatik 395 lanean zeuden (222 gizon eta 173 emakume) eta 38 langabezian zeuden (12 gizon eta 26 emakume). 191 pertsona inaktiboetatik 65 erretiraturik zeuden, 46 ikasten zeuden eta 80 "bestelako inaktibo" gisa sailkaturik zeuden.\n2009an Saint-Martin-des-Besaces udalerrian 485 unitate fiskal zeuden, 1.078 pertsonek osaturik. Pertsona bakoitzeko diru-sarrera fiskalaren mediana urteko 14.193,5 euro zen.\n2007an zeuden 56 komertzioetatik, 2 erauzte enpresak ziren, 1 janari enpresa zen, 1 bestelako produktu industrialen fabrikazioko enpresa zen, 7 eraikuntza enpresak ziren, 19 ibilgailuen saltze eta konpontze enpresak ziren, 1 garraio enpresa zen, 6 ostalaritza eta jatetxe enpresak ziren, 2 informazio eta komunikazio enpresak ziren, 3 finantziazio enpresak ziren, 1 higiezinen enpresa zen, 5 zerbitzu enpresak ziren, 7 administrazio publikoko enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2009an zeuden norbanakoentzako 15 zerbitzu publikoetatik, 1 posta bulegoa zen, 3 banku bulegoak, 3 ibilgailuen konpontzeko eta nekazaritza tresnetako lantokiak, 1 igeltseroa, 4 iturginak, 1 ile apaindegia, 1 albaitaria eta 1 jatetxe.\n2000. urtean Saint-Martin-des-Besaces udalerrian 45 nekazaritza-ustiategi zeuden, 1.352 hektarea erabiltzen.\nSaint-Ouen-des-Besaces (1,2 km)\nSaint-Denis-Maisoncelles (3,5 km)\nDampierre (3,9 km)\nLes Loges (4,4 km)\nPlacy-Montaigu (4,9 km)\nBrémoy (5,2 km)\nLa Ferrière-Harang (5,3 km)\nLe Tourneur (5,6 km)


Tsunami Of Love. 60851 Viktoriya from Alchevsk (Ukraine) 39 y.o. - Photo 1


Manufacturer 0226 ERFURT GERMANY 2002 NORTE HS 80 874oto 955LE CNC tube bending machine ABA ACIERA AFK AIKARTU AJAX AJAX CLEVELAND ALCOR ALLIANT ALPHA ANAYAK ARNO ARSENAL AUERBACH AWM Auto Avia BARBER COLMAN BARBER-COLMAN BEAVER BOHNER BOHNER KOeHLE BOKOE BRIDGEPORT BULMAK BUTLER ELGAMILL Bolla Bomac Bułgaria CASER CASER SAIMP CB FERRARI CERNOTTO CHEVALIER CIMA CIMAT CINCINNATI CLAUSING CLAUSING KONDIA CMB CME CNC tube bending machine, type BMR 65 B COLGAR COMAGRAV CORREA CRAVEN CSEPEL CUGIER CUGIR - Pfauter license DEBER DECKEL DEFUM DMG MORI SEIKI DMGMORI DMU 65 DMGMORI DMU 65 o a DOALL DONAU DROOP RHEIN DUFOUR Doosan Ql 200 HM ELLIOTT EMCO ENGELS ENSHU ERNAULT EUROMETAL EUROPA EX-CELL-O Emerson FAMAS FEHLMANN FEXAC FIAT FIL FOM ARES FOP AVIA FOREST LINE FORTUNE ROYAL FREZARKA-KARUZELOWA FRITZ HECKERT FRITZ WERNER FUM Jarocin Famu Fresatrice 4.950 ore ! Frezarka uniwersalna Furnace 1200 G. VERNIER GAMBIN GATE GAUTHIER GE-MI GELDMACHER GLEASON GLEASON PFAUTER GLEASON-PFAUTER GORTON GRAFFENSTADEN GRAZIANO GRAZIOLI GUALDONI Gear grinding machine reishauer RZ701 A HAAS HARDINGE HBM HECKERT HECKERT UNITECH HERBERT-INGERSOLL HERMLE HH ROBERTS HITACHI HT 1150 HURE HURON HURTH HUVEMA Harden Harden 1200 Harden 140 Harden oven Harder IBERIMEX IMATEC INDUMA INFRATIREA ORADEA INGERS INGERSOLL INTOS ŽEBRÁK JAFO Jarocin JARBE JAROCIN JET JIUH-YEH JOBS JONES SHIPMAN Jafo Jiangsu K T KAMI KAPP KASHIFUJI KEARNEY TRECKER KENDALL GENT KENT OWENS KLINGELNBERG KLOPP KNUTH KOELLMAN KOEPFER KOLOMNA KOMUNARAS KONDIA KOPING SMT KORRADI KOŁOMNA KUNZMANN Köllmann LAGUN LAGUN IBERIMEX LAMBERT LASER TURBO ADIGE SYSTEMS JUMBO LIEBHERR LINEA LORENZ MAAG MACMOM MACMON MAHO MAKINO MARGHITA MAUT MECHANICY PRUSZKÓW MECOF METBA MICRO-CUT MICROCUT MICRON MIKRON MILLSTAR MISAL MITSUBISHI MIUR MODEUL MODUL MODUL WMW MONDIALE MONTI MOORE MORKAIKO MSC Machining center HAAS VF 2 A MakTek Mazak H 1000 NC Multicut MTC 500 N/a NCB NICHOLS NICOLAS CORREA NIGATA NIIGATA NOMO NORTE NORTON GOULD EBERHARDT NOVAR Niemcy OKK OKUMA OPTIMUM ORADEA PADE PARPAS PEAR 1FC4 / 6400 PEEWEE PENSOTTI PFAUTER PFAUTER-GLEASON PHOEBUS PINNACLE POLAMCO POLEN PONAR PONAR ŻYWIEC PONAR-PRUSZKÓW POWERMATIC PRAEWEMA PROMA PRVOMAJASTKA-ITAS PRVOMAJSKA Piani Stolle Piastre Banchi Ghisa Floor Plates Pilger Plot Electronics Poręba Precimo Press Promax E450 CNC turning center Provomajska RAMBAUDI RBV RECKERMANN REIDEN REPUBLIC LAGUN RICHARDON RICHON RIGIVA RIVOLTA RSGSR RUHLA RUSSIA Rosja SACHMAN SAIMP SAMPUTENSILI SARATOV SCHAFFNER SCHAUBLIN SCHIESS SCHIESS-NASSOVIA SECMU SHARP SHIZUOKA SHW SIMPLON SINN SOUTHWESTERN INDUSTRIES STAEHELY STANKO-KOLOMNA STANKOIMPORT STANKOMONTAG STEINEL STIMIN STROJTOS SUPERMAX Saacke Model UW I E with 5 CNC axes Stama MC 3400 s Stanko TAIWAN TAKISAWA TX20 A TIGER TITAN TOP TOS TOS Celakovice TOS Kurim TOS Olomouc TOS-ŻEBRAK TOSFA 3 V TREE TYNTECH Tekwell UZTS Uniwersal VEB WMW VERNIER VICTOR VOWA WALDRICH WALDRICH POREBA WALDRICH SIEGEN WANDERER WEBB WEIPERT WERA PROFILATOR WERNER WEYRAUCH WMW WMW AUERBACH WMW HECKERT WMW MODUL WMW NILES WMW RUHLA WMW ZFTK WMW- FRITZ HECKERT WMW-HECKERT WU-HAN Waldrich Coburg Www.wheelde.com Z.M. CUGIR ZAYER ZFTK ZIMMERMANN ZMM ZOTECH ZSRR Zagreb Българска Егорьевский завод станков Завод Комсомолец МЗОР Ремзавод Россия СССР СтанкоГомель Станкостроительный завод УЗТС \nGear Hobbing Machine PFAUTER Rs 1/2\nMinimal diameter of the gear wheel : 65 mm\nGear Hobbing Machine WMW MODUL ZFWZ 500 x 8\nMinimal diameter of the gear wheel : 100 mm\nMaximum diameter of the gear wheel : 520 mm\nGear Hobbing Machine KOLOMNA 5353\nMinimal module : 10 mm\nMaximum diameter of the gear wheel : 3000 mm\nGear Hobbing Machine WMW MODUL ZFWZ 03 CNC\nMaximum diameter of the gear wheel : 315 mm\nDiameter of the table : 295 mm\nGear Hobbing Machine WMW MODUL ZFWZ 630 CNC\nDiameter of the table : 580 mm\nUniversal Milling Machine HECKERT FW-315E\nUniversal Milling Machine PEEWEE P12\nToolroom Milling Machine CIMAT CMT 30 V2\nPower of the spindle drive : 46 kW\nUniversal Milling Machine Frezarka uniwersalna FU 251\nTravel length X-axis (hand feed) : 785 mm\nTravel length Y-axis (hand feed) : 250 mm


Ximun Fuchs: «Oroz gainetik, gasna hori naiz» | Bizigiro | Berria\nMAITE DUT MAITE... ARDI GASNA. Ximun Fuchs. Aktorea eta antzerki zuzendaria\nLuxi eta Arño Oxandabaratzen ardi gasnak bizitzeko eta mundua ikusteko bidea erakusten dio Fuchsi, bortz zentzumenak asetzeaz gain. Hainbertzeraino, non gasnarekin identifikatzen baita.\nGamarteko (Nafarroa Beherea) Luxi eta Arño Oxandabaratzen ardi gasnak bezala, Ximun Fuchsek (1974, Larzabale-Arroze-Zibitze, Nafarroa Beherea) gustua eta nortasuna bildu ditu ontzeari esker. Feriak denetarik du, baina Fuchsek badaki nora jo pasteurizatu gabeko egiazko gasnaren eta publikoaren atzemateko.\nZer gustu du Gamarteko Luxi eta Arño Oxandabaratzen gasnak?\nEgiatasunaren eta zintzotasunaren gustua. Horrekin hazi naiz, eta izaera horrek anitz lagundu nau.\nHemengoa, errotua den kultura: transmititzen dena, eskutik eskura doana. Film bat egin nuen, eta gasna horrekin konbentzitu genuen jendea, eta zer ginen erakutsi.\nIzanez eta eginez mundua zeharkatzen ahal da, nortasuna asumituz eta herri jakiturian oinarrituz. Betiko unibertsaltasun horren mende gara. Kultura pasteurizatu hori, zelofanekoa, izugarri frantsesa da Iparraldean, eta espainola Hegoaldean, edo ingelestua. Biziki normetan da. Gasna hori ez da hala; arauz kanpo da: badu nortasuna. Gamarte eta Irati artean dute gasnatzen; hor dira preseski gure erro, sustrai eta mitologia guzia. Garena da; nortasun bat du, egiazko gustu bat. Ez du izaera pasteurizatua, eta horixe naiz.\nArdi gasna zara?\nHiritarra naiz, modernoa, aktorea, kazetetan agertzen... Ororen buru, klixe bat. Baina, oroz gainetik, lehen-lehenik, gasna hori naiz. Garena asumitu behar dugu. Ari izan naiz antzerkian eta zineman frantsesez zein euskaraz, baina ohartu naiz biak izatea ez dela posible.\nArdi gasna ez baita camemberta.\nCamembert gasnak kristoren bidea du, makineria guzia, indartsua; beraz, beti garaile da. Euskal bidea garena izatea da: gure historia, hizkuntza, irudimena... Eskoletara goaz hori partekatu eta garatzeko.\nAxut kolektiboaren bidez?\nBai, hiru ekinbide ditugu. Alde batetik, antzerkia. Bertzetik, hezkuntza artistikoan ekitea; erran nahi baita, pentsatu irakaskuntzan nola txertatu daitekeen artea, nola berrasmatu eta kontatu gure historia. Izan ere, frantses eta espainol arteak kontatu egiten baitu gurea. Guk, aldiz, nekez egiten dugu, ez bada estandar bidean, hots, gertakari puntual gisa. Balizko errealismo baten izenean, biziki zaila da osoki euskaraz egitea, mundua gure hizkuntzaz marraztea eta gure istorioak kontatzea. Eta, hirugarrenik, herrigintza: kultura ekosistemaren makineria biziki ahula da, hiru administrazioetan gaudelako banatuak, eta ez dira euskaraz pentsatuak. Euskal Herriak merezi duen kultura tresneria eraikitzen ari gara hainbat eragilerekin. Horretarako, Artedrama da betiko konplizea.\nEtxeko kultura gasnatzen duzue?\nEuskal herritar gisa, diskriminatuak gara; azpiherritarra kontsideratua naiz. Zenbat film eta antzerki daude frantsesez eta espainolez: eta euskaraz? Artista gisa, ez dut pleinitzekorik, hortik duinki bizi bainaiz. Baina seme-alabek neska-mutikoetara joan eta film bat ikusi nahi badute, frantsesez behar dute. Non dugu ikasi musu ematen? Filmetan. Beraz, ez badut horretarako eskubiderik euskaraz, elbarritzen naute.\nKultura ontzen duzu.\nGure eginkizuna korapiloak askatzeko gakoak ematea da; Zaldi Urdina obran, konparazione. Asko sinesten dut inteligentzia kolektiboan eta herri jakiturian: sarraski fisikoak eta kulturalak jasan ditugu, eta bizirik iraun dugu. Erran nahi du badela sekulako jakituria sendagaiak asmatzeko, zaintza bermatzeko, transmititzeko... Funtsean, frantses eta espainolen ikuspuntutik ez da posible euskaraz lan egitea; are gutiago bizitzea. Gu frogatzen ari gara bizigarria dela, Iparraldeko bertze edozein antzerki taldek baino aise lan haboro baitugu.\nZerk du hori posible egiten?\nGure ekonomia beste molde batekoa baita: hurbilekoa, eskuz eskukoa, gasna bezala. Bost kilometrora diren bi herritan antzerki bera eman dezakegu. Jendeak kasik pertsonalki ezagutzen gaitu, eta ardura bat ematen digu: ez du eskakizuna apaltzen, kontrakoa. Gure publikoa ez da pasteurizatua, badakit nor den: sozialki, generoan eta adinez plurala da. Gazteekin lan franko egiten dugu, gazteria baztertzen duen gizarte bat hila baita. Frantzia osoan aritua naiz, eta beti ikusle berdinak dira: zuriak, burgesak, zaharrak eta kultura kontsumitzaileak.\nZein da ardi gasna horren rola?\nGustu indartsua du, ez neutroa; hautu bat da, eta ez da kasualitatez jaten, Luxi eta Arñoren egin moldea ez den bezala: mundua ikusteko molde bat da, zeina biltzen baitut hura jaten dudan aldi oroz.\nNoiztik duzu haren jaten?\nTtipitik; aitatxi oraino ikusten dut xerra biziki finak mozten, gardenak. Ez da nolanahi jaten; gasna kulturala da: errituala badu, zeremonia. Hasierako konbenioetatik at, gai garrantzitsuenekin batera ateratzen da: nola zara zu, zinez?


2016. Jasangarritasunerako hezkuntza.Garapen jasangarria sustatzeko ekintzak gauzatzen dituzten udalei, mankomunitateei, beste toki-entitate batzuei, toki-erakunde autonomoei, tokiko garapen-agentziei eta tokiko merkataritza-sozietateei diru-laguntzak. - Eusko Jaurlaritza - Euskadi.eus\nDiruz lagundu ahalko dira Tokiko Agenda 21en eta Eskolako Agenda 21en arteko koordinazioa sustatzen duten ekintzak, 2016ko uztailaren 1etik 2017ko uztailaren 15era bitartean egiten badira. Ekintza horien artean, honako hau egon beharko da: ikasturte bakoitzean, gutxienez eskola arteko foro bat eta udal-foro bat antolatzea. Foro horietan, aurreko foroetan hartutako konpromisoen jarraipen-txosten bat aurkeztu beharko da, besteak beste, bai eta beste toki-erakunde batzuetara eraman daitezkeen jardunbide egokiak zehaztu ere.\ngainerako zatia, proiektuaren azken dokumentazioa aurkeztu ondoren, eta, betiere, 2017ko irailaren 15a baino lehen.\nErantzukizunpeko adierazpena | BEHARREZKOA. Erantzukizunpeko adierazpena sinatuta\ne) Erakunde onuradunak errespetatzen dituela Emakumeen eta Gizonen Berdintasunerako otsailaren 18ko 4/2005 Legean xedatutako printzipioak (3. artikulua) eta obligazioak. Bereziki, betetzen duela 16, 18.4 eta 23. artikuluetan ezarritakoa.\n"Aurkeztutako eskaeraren oinarrizko datuen" inprimakia.\nBEHARREZKOA. Zerga betebeharrak eta Gizarte Segurantzarekikoak egunean ordainduta izatea.\nBORONDATEZKOA. Tokiko Agenda 21en Tokiko Ekintza Plana eta/edo Tokiko Ekintza Planaren Ebaluazioa eta Jarraipen Txostena\nEskaera guztiak, ezinbestez, kanal elektronikoaren bitartez egingo dira.\n“Titularra” aukeraren bidez eskuratzen bada eskaera, hori txartelaren titularraren izenean agertuko da. “Hurrengoa” sakatuz gero, automatikoki kargatzen diren “datu pertsonalak” izango dira eskaera elektronikoa egiten ari den erabiltzaileari dagozkionak. Sakatu titularra soilik Entitateko txartela erabiliz gero.\nJasangarritasunerako hezkuntza lerroa- eskaera\nTxostena eta aurrekontua (pdf , 100.75 KB)\nEntitate onuradunek jasotako diru-laguntza betearazi eta justifikatu beharko dute 2017ko irailaren 15a baino lehen.\nDIRUZ LAGUNDUTAKO EKINTZA GAUZATZEARI BURUZKO DESKRIPZIO MEMORIA (xls , 330.5 KB)\nDiru-sarreren eta gastuen zerrenda, bigarren ordainketa kalkulatzeko (xls , 118.0 KB)\nxls izeneko formularioa bete ezazu


Nola aukeratu komuneko eserleku on bat - Albisteak - Suzhou Fine Era Co., Ltd\nNola aukeratu komuneko eserleku on bat\n1.-ren barne egituraMDF komuneko eserlekuaamaitutako produktuaren prozesatzeko zulo batzuen ataletik ikus daiteke. MDFren antolamendu-egitura zuntzezkoa da. Antolakuntza-egitura pikortsua bada, litekeena da partikulazko ohola izatea MDF baino. Horrek prezio baxuagoko partikula-taulak prezio altuagoko MDF gisa pasatzearen kontsumo-iruzurra desagerrarazi dezake;\n2.Zenbat eta zehatzagoa eta trinkoagoa daï¼ˆMDF komuneko eserlekua)antolaketa-egitura da, orduan eta hobeto azaltzen dira bere propietate fisikoak eta mekanikoak, oro har;\n3.Usatu amaitutako produktua(MDF komuneko eserlekua)gertutik. Usain garratza nabaria badago, litekeena da formaldehidoak estandarra gainditzea, eta produktu horien erabilera osasunerako kaltegarria izango da;\n4. Kontsumitzaile arruntek ahalik eta onena egin beharko lukete fabrika handietako marka ospetsuaren produktuak aukeratzen, beren produktuek, oro har, kalitate handiko dentsitate ertaineko zuntz-ohola erabiltzen dutelako, dagokion sailek lehengai gisa probatu eta sailkatutakoa, kalitate-berme hobea duena.\naurreko:MDF komuneko eserlekuaren sailkapena\nhurrengo:MDF komuneko eserlekua erosi aurretik kontuan hartu beharreko gauzak(1)


Bixorama - 2.1.4.1 .\nYou are here: » Home » Bixorama » Bixorama - 2.1.4.1\nBixorama - 2.1.4.1\n11:56 AM Jasa SEO\nYou have just read an article category Bixorama by title "Bixorama - 2.1.4.1" http://update-seputar-software.blogspot.com/2014/07/bixorama-2141.html.\n0 Respones to "Bixorama - 2.1.4.1"


ikastaroa Archives - Gamintza\nBenetako zuzenketetatik II: Adierazpenak (5 minutuko ikastaroa)\nBatzordeetako aktetan, adibidez, zinegotzien, teknikarien eta bestelako kideen adierazpenak jarri ohi ditugu. Horrelakoak idazterakoan, gogoratu ohartxo batzuk:\nAdierazpenaren aditza aurreratuz gero, hobeto\nInformazio garrantzitsua da! Nork esan/galdetu/kritikatu duen prozesatu, eta gero dator atzetik beste guztia\nAditzaren ostean, normalean komarik ez\nJakinarazi da, Michel Alisonek hitzaldi bat emango duela Durangon\nNormalean pausatxo bat egiten dugu aditzaren ostean, baina berezkoa da pausaldi hori, eta ez dugu zertan komarik jarri behar.\nKarguak zelan idatzi\nIzenaren ostean, kargua: koma artean eta kasu marka berarekin:\nAitor Larruzea, Toki Agenda 21eko teknikariak, gai hau aurkeztu du… -> Aitor Larruzeak, Toki Agenda 21eko teknikariak\nKargua kasu marka barik eta gero izen-abizenak: Toki Agenda 21eko teknikari Aitor Larruzeak gai hau aurkeztu du…\nSail eta departamenduei buruz idazten gabiltzanean, gogoratu –(A)REN marka barik –(E)KO erabili behar dela:\nGizarte ekintzaren arloaren teknikariak azaldu du… -> Gizarte Ekintza arloko teknikariak azaldu du\nIkastetxearen guraso batzuek -> Ikastetxeko guraso batzuek\nAzken aholkutxo bat\nHainbat pertsonen arteko eztabaidari buruz idazten gabiltzanean, pertsona bakoitzak esandakoaren ostean puntu eta aparte egitea gomendatzen dizuet.\nEstilo zuzena ere erabili dezakezue. Adibidez:\nJulian Rios: Bere garaian, Zinegotzi 22 deitu genion dokumentu-mozioa landu genuen ….\nDani Maeztu: Legealdia hasi zenean, herritarren partaidetzarako…\nHorrelakoetan, hitzez hitzeko aipamenak txertatzean, bi puntuen ostean maiuskulaz hasten dira adierazpenak.\nKategoria Bost minutuko ikastaroak, etiketak adierazpenak, bost minutuko ikastaroa, ikastaroa, zuzenketak, 6 iraila, 2016 egilea Durangoko Udaleko Euskara Zerbitzua.


Umorea eta giro ederra nagusi Bardoen lehen asteburuan — Bardoak 2016\nLizarrako Gure Hizkuntza elkartean ospatu zen lehen saioa, bertakoek goxoki lagunduta. Lagun arteko giroan “Lizarrako kardoek” (Aitor Irazustabarrena, Pello Etxaniz, Cesar Etxeberria, Mikel Pinillos, Ander Aranburu eta Egoitz Galarzak) Bardoetan lehen parte-hartzea izan zuten eta Barañain/Berriozarko “Hiru garabardo eta pintxo bat” talde gaztearekin batera (Sarai Robles, Manex Mailharin, Mikel Lasarte eta Ainara Ieregi) umoretsu osatu zuten saioa. Azkenean, talde bisitariak lortu zuen puntu irabazlea.\nDonamariako herriko ostatuan ere, saio bizi eta umoretsua izan zen eta bertaratutako 60 bertsozaleek gogotik egin zuten barre. Hasierako agur antzeztuen ondoren bertsolariek saioa ederki osatu zuten eta azkenean etxeko “Iluminatiums” taldeak (Iker Gorosterrazu, Amaia Elizagoien eta Alazne Untxalo) eraman zuen puntua. Haiekin batera kantuan aritutako “Pirini Bardó” taldeko kideentzat (Aitor Zazpe, Ibai Carballo, Karine Etxeberri eta Fernando Ziganda) debuta izan zen eta ariketaz ariketa hasiberrien freskurarekin txukun aritu ziren.\nBortzirietara salto eginez, Berako Kataku ostatuan 40 entzule inguru bildu ziren bertako “Larungo antenak” (Julen Zelaieta, Patxi Castillo eta Aitor Elexpuru) eta “(Larraun da Araitz) Bi dozena” (Joana Ziganda, Luis Mari Larreta eta Juan Mari Irastortza) taldeak ikustera. Afari-meriendaren ondotik ekin zitzaion saioari eta hemen ere umorea nagusi, bertsoaldirik gehienak oso txalotuak izan ziren. Puntu irabazlea beratarrek jaso zuten.\nIruñerrian, Barañaingo Haizea elkartean jokatu zen eguneko azken saioa. 60 bertsozale bilduta, Barañaingo “Barañetek” (Ander Baiano, Mintxo Astiz, Iñigo Aranguren eta Sahats Aleman) zein Lesakako “Tantirubertso” taldeko kideek (Eneko Fernandez, Maddalen Lopez eta Ioar Tainta) hasierako agurrekin giro ezin hobea sortu zuten publikoaren eta bertsolarien artean, saio guztian zehar mantendu zena. Azkenean, lesakarrentzat izan zen puntu irabazlea.\nLarunbatean berriz, Altsasuko Gure Etxean aritu ziren Bardoak. Herriko “Bota lasai” taldeko kide gehienek (Joxema Leitza, Idoia Granizo, Aitziber Grados eta Ekain Alegre) oso gazteak izanik, txapelketan debuta egin zuten, ariketa oso txukunak eskainiz eta haiekin batera, Iruñeko “Xirristi Drimtim” taldekideak izan ziren kantuan (Unai Uberetagoena, Xabier Zarraluki eta Migel Anjel Ortiz de Guzman). Saioa motel xamar atera bazen ere, 40 entzulek adi jarraitu zituzten bertsolariak eta Altsasu bertako kideak kantuan izatea aspaldiko urteetako nobedadea izan zen.\nAsteburuan segida izanen du Bardoak ekimenak, beste sei saiorekin. Iruñerrian hiru saio jokatuko dira; Berriozarren ostiralean eta Iruñean ostiral zein igandean. Hauekin batera, Leitzan ostiralean eta Lesakan igandean bi saio eginen dira.


UPgrade. 90 выпусков (2013-2014) » Электронная библиотека Dony\nСкачать UPgrade. 90 выпусков (2013-2014) бесплатно\n2013 год: №1-49\n2014 год: №1-2 №4-8 №10-44\nКоличество страниц: 90 x ~ 70\nСкачать UPgrade. 90 выпусков (2013-2014)


Elisabeth Macklin-en hiru poema | Hitzen uberan\n← Joseba Sarrionandiaren poemekin errezitaldia\nElisabeth Macklin-en hiru poema\nPosted on 2012-09-19 by admin\nPasa den astean iragarri genizuen bezala, hamabostean behin sormen lan bat plazaratuko dugu AINGURA HEGODUNAK atalean, egileen kolaborazioari esker. Aste honetan Elisabeth Macklinen hiru poema irakurri ditzakezue; Kirmen Uribe, Antonio Casado da Rocha eta Luigi Anselmiren laguntza izan du Macklinek testuak euskaraz paratzeko orduan. Poesia errezitaldietako sarrerak gogora ekarrita, poema bakoitzaren aurkezpena egin du egileak.\nAtal honetan kolaboratu nahi izanez gero, jarri gurekin harremanetan: hitzenuberan@gmail.com\nHarriak jasotzen dituzte, kirolminez,\nBaita txapeldunaren semeak ere.\nSinatu nahi izan dut, akaso,\nAhanzturari aurre egin dion tokian?\nBi koma bi bider 220 kilo.\nTona erdia ken hamasei libra?\nEta hori dena, lagun bakar batek.\nHorixe zen oihal luze haien zergatia\nGerriko gorri, zuri edo berdeak, metroka,\nHaietariko bakoitza, mokorretik gora bildua,\nEzertan hasi baino lehen.\nBaztertuta, zuhaitzen abaroan,\nPlazako ertz batean\nOrdu laurden edo erdi bat, agian?\nEz da errituala, ezinbestekoa da,\nbarruari behar bezala eusteko.\nBilbon bizi nintzen urtean Iñaki Perurena hasi berria omen zen Goenkale-n (alokatutako etxeko telebistara ETB-1 kanala baino ez zen ailegatzen) eta ordu bateko elkarrizketa telesaio batean ere ikusi nuen, grabaketetan harri bat jasotzen, bere herrian abereak zaintzen eta haragia saltzen, amaieran presentzialki Euskal dantzan ere aritu zena. Semea behin ikusi nuen Bilboko jaietako lehiaketa batean. Poemaren bigarren atalak deskribatzen duen eszena Begoñako enparantzan ikusi nuen, urte pare bat geroago. Poema 2005-06an idatzi nuen, harrijasotzaileak ez ziren lagun batzuk antzeko prestaketetan ikusita.\nprintzesa heldu zen uharte mediterraneo haren antz handia zuen.\nItsasoan zetzan irla berde idor hura, askoz lehenago baina,\neta zuri-beltzeko film batean, itsasoko argian beti ere, L’Avventura\nizena zuena, abentura birritan mugatua, neska hura\neta gizon hura, yatea—huraxe—eta irla hura, ez irla bat,\nedo ez beste edozein irla. Mugarik eza zen afera nagusia,\nharkaitzetan barrena segika ibiltzea eta gero\nhiri hartan. Guztiok xerka eta gordeka, misterioa argitzera\neraman gintzakeen beste zantzurik aurkitu ezinik, edo areago\n(argi berantiarra) gogoa onartzeari ia denok genion beldurra.\nHarribitxiek argiztatu jendea Grand Hoteleko ispilu\nargiz apainduetan! Beste horiek, kanpoaldera, ilunpean\njesartzera jalgi direnak ezagutu gabe. Artikulu mugatuak\ngaldetu zidan, nik egia eskatu ondoren—emakume hartaz?\ngizon hartaz? Zirkin eta deika eginez\naurrera eta atzeraka igarotako gau hartaz?\n—egia eskatu nuenean, artikulu mugatuak\nihardetsi zuen mugatuki galdetuz “Egia?”\neta berehala berriro, are mugatuago: “Egia hura?\nLuigi Anselmik itzulita.\nLaurogeigarren hamarkadan jasotakoak dira poemaren irudiak eta aipuak—irudiak 1960ko Michelangelo Antonioniren L’Avventura filmetik eta aipuak filma elkarrekin ikusi genuen lagunarengandik, ikuspuntu ezberdinei buruzko garrantzi handiko zerbait adierazi nahi izan zidanean. Ingelesezko gramatikatik dator artikulu mugatua hemen (You’ve Just Been Told liburuaren “Persons plural” atalekoa da poema hau). Ingelesezko modismo batean esaten da (goraipatzeko) lagun bat “artikulu erreala” dela, eta artikulu zehaztu edo mugatua halako bihurturik gelditu da poeman.\nIkasten hasi baino lehenago nabaritu nuen koinzidentzia, begi bistakoa denez gero. Iazko azaroan, baina, su-etenetik bi astetara nabaritze hura poemagai bihurtu zen; ordu erdi baten buruan izan nuen lehenengo zirriborroa. Azken aurreko bi lerroetako izenondo gehienak A. A. Milneren The House at Pooh Corner (Pooh Txokoan dagoen etxea) haurrentzako liburutik datoz, halabeharreko parafrasi batean.\nElisabeth Macklin Antonio Casado da Rocha, Rafa Rueda eta Pettirekin egindako errezitaldi batean.\nEgilea, egilearen hitzetan\nNew York estatuko Poughkeepsie herrian jaio nintzen, 1952an. Unibertsitateko karrera gaztelerazko filologian egin nuen (SUNY-Potsdam-en, Madrilgo Complutenseko ikasturtea barne; BA, 1973). Betidanik egiten nituen poemak, abestitxoak, aita-amentzat, lagunentzat, niretzat ere; baina New York hirira joan eta New Yorker aldizkarian lanean hasi arte ez nintzen konturatu ezezagunek irakurri nahi izango zituzten gauzak izan litezkeenik. Lankide batek eskuizkribu batzuk irakurri ondoren irakatsi zidan aldizkarietara bidaltzen (han, garai hartan, izaten baitzen hasteko modua); lehenengo poema 1977an kaleratu zen. Gero, 1990an, Ingram-Merrill fundazioak emandako diru-laguntzari esker hiru hilabete eman nituen Madrilen lehenengo liburuaren eskuizkribua osatzen. A Woman Kneeling in the Big City (Hiri handian emakume belauniko bat) 1992an argitaratu zen. Ama zena 1993an zendu eta hurrengo urtean John Simon Guggenheim Omenezko Fundazioko poesia beka bat jaso nuen eta Minnesotako haren sorterrian eman nuen lan-utzialdiaren gehiena amaren paperak irakurri eta hurrengo liburuaren zenbait poemen zirriborroak osatuz. 2000an kaleratuko zeneko You’ve Just Been Told (Arestian esan dizute) liburuaren eskuizkribua amaiturik neukala Amy Lowell Poetry Travelling Scholarship izeneko beka tokatu zitzaidan, 1998an, urtebete batean zehar Ipar Amerikatik at pasatzekoa, eta hari esker 1999ko hasieran Bilbora etorri eta Euskara ikasten hasi nintzen, Perro kaleko AEKan (Igor Odriozola lehenengo mailako irakasleari orain ere eskerrak eman behar dizkiot). Kirmen Uriberen poemak ingeleseratzen hasi nintzen 2002an (esanahia ulertu ahal izateko); berarekin batera 2003 eta 2004an parte hartu nuen Zaharregia, txikiegia agian egitasmoan; eta bertako poema gehienak daramatzan Bitartean heldu eskutik-en ingelesezko bertsioa 2007an argitaratu zen, Graywolf izeneko argitaletxe independentearen eskutik. Bekadun urteaz geroztik autonomoa izan naiz, aldizkarian bezala estilo zuzenketak egiten, Sergio Chejfeken Mis dos mundos-en eta Martin Solaresen Los minutos negros-en itzulpenenetan besteak beste. Behar hauen artean jarraitu dut poemak idazten, hurrengo liburu baterako.\nThis entry was posted in ai-Poemak, Aingura hegodunak, Albisteak. Bookmark the permalink.\nIsa Diazi elkarrizketa


Blog de Alzola Agua Mineral Natural Alzola Basque Water (Español) Agua Mineral Natural\nAlzola, Zona Inundable\n(Español) S.O.S Alzola #BasqueWater tras la inundación\nAgua de Alzola, Alzola, Cultura del Agua\n, entrevista, Patxi Casal\nEcobox Alzola 5l, ingurumen-inpaktu txikiena duen ontzia. Ecobox Alzola 5l Alzola Basque Waterren proposamena da. Gure bezeroei Ur Mineral Naturalaren kalitate-bermeak errazten dizkie, beirazko 750 ml-ko zein PETezko (1.500, 500 eta 330ml) ontzi tradizionalen erabilerarekin alderatuta ingurumen-inpaktu txikiagoa ziurtatuz. PET 330ml formatuarekiko datu konparaketa. Ecobox Alzola 5l, bag-in-box teknologian oinarritu Alzolaren proposamena da, […]\nGizakiok egunerokoan sortzen dugun hondakinak arazo larria suposatzen du. Maila orokorrean ematen den arazoa da. Inoiz lehenago ezagutu gabeko kutsadura saturazio-mailak pairatzen ari da Lurrra, gizakiak sortu kutsadura fisiko-kimikoaren eraginez. Ozeanoak, atmosfera, ibaiak eta zorupeak, substantzia eta material orotako kontrolik-gabeko isurketen testigantza ematen digute. Naturarekiko eta ondorioz bizitzarako mehatxu diren jokabideen kontrola eramango lukeen alderdi […]\nAlzolako Urak Koronabirusa-ren aurkako borrokan parte hartu eta 50.000 botila Ur Mineral Natural inguru bideratuko ditu datorren hilabetean Osakidetza eta Gurutze Gorriari Alzolako Urak Koronabirusaren aurkako borrokan bete-betean parte hartzea erabaki du, Bizkaiko Gurutze Gorriak eta Osakidetzak egindako eskaerei erantzunez. Horrela, Elgoibarko iturburutik larrialdietako aterpetxeetara bideratutako talde behartsuen zein ospitaletan dauden gaixo eta osasun-langileen hidratazio-beharrak estaliko ditugu, […]\nAlzolako Ura adierazgarria da, Kirolean, Kulturan eta Osasunarekin zerikusia duten eszenatokietan. Hauetako bat zein guztiak badira zure esparru, munduko urik onena eskura izango duzu, seguruenik.\n(Español) Estas Fiestas, Regala Salud con Alzola\n(Español) Aguas Bicarbonatadas, Agua Mineral Natural de Alzola Basque Water\nZer dela eta biltzen ditu beregan mezu eta esentzia eraldatugabea, Europan den urik orekatuenak? Zergatia – Ondorioa printzipioa Noizbehinka, gure baitan jatortasuna berezkoa dugu. Ingurune zibilizatua deritzogun honetan, sarritan (edo gehienetan esan dezakegu) egia benetakoa ezezaguna dugu. Eszenatoki erosoen jarraitzaile fidelak gara eta gure kontsumitzaile senak erosotasunaren ordainetan tratua burutzera garamatza. Prezioa da sarritan, ezezagutzaren […]\n(Español) Marcha solidaria contra el Cáncer con “Amaña es la Caña” y AECC Gipuzkoa\nMojate2019 – Busti Zaitez da ADEMBI elkarteak Esklerosi Aizkoitzaren inguruan informatu eta sensibilizatzeko erabiliko duen lema. ADEMBI ADEMBI Bizkaiko Esklerosi Anizkoitzaren Elkartea da. Araban AEMAR eta Gipuzkoan ADEMGI elkarteekin batera, hiruek Eugenia Epalza Fundazioa osatzen dute. Fundazioaren xedea, Eusko Autonomi Erkidegoan gaitzak eragindako personen bizi-kalitatea hobetzea da. Fundazioa osatzen duten elkarteek hurengo zerbitzuak eskaintzen dituzte: Psikologia, Neuropsikologia, Fisioterapia, Hidroterapia, […]\nEuskadi 15 iruditan izenpean Alzolako Ura litro t´erdiko botilak etiketa berriarekin jantziko ditugu, tokian tokiko turimoa sustatu asmoz. Euskadi 15 iruditan, helburua. Gure geografiaren gune zoragarriak bertatik bertara plazaratzea da Euskadi 15 iruditan kolekzioaren asmoa. Bertako produktuaren alde eginez eta botilak komunikazio euskarri bezala erabiliko ditugularik. Basquetour bidelagun. Etiketa berezi hauek kaleratzeko ezinbestekoa izan dugu […]\nUren prezioa, kostua eta balioa, 3 gauza ezberdin. Egun, Euskal Herrian naturaltasunez hitz egin daiteke uren arteko ezberdintasunaz bai eta bere ezaugarrietaz, garai batean bezala. 2019. urtean Alzola hartzekodunen lehian murgildu zenetik 7 urte igaro dira. Bitarte honetan, uraren inguruko elkarrizketak ezagutzan oinarritzeko joera hartu du eta publikoaren atal haundi batek berea egin du ur […]


Urrats txikia gizon batentzat... - ZientziaEus\nUrrats txikia gizon batentzat...\n1989/11/01 Barandiaran, Mariaje | Irazabalbeitia, Inaki - kimikaria eta zientzia-dibulgatzaileaElhuyar Fundazioa Iturria: Elhuyar aldizkaria\n...baina jauzi erraldoia gizateriarentzat 1 . Horixe esan omen zuen Neil A. Armstrong astronauta iparramerikarrak Ilargian oina jartzera zihoanean. 1969.eko uztailaren 20a zen; duela hogei urte alegia. Ilargiratzea bederatzi urteko lanaren fruitu izan zen. Artikulu honetan balentria horren historia kantatu nahi dugu. Ilargiaren esplorazioaren mentura izango da ondoko lerroetan azalduko dizueguna. Hala ere, bidaiek emaniko fruitu zientifikoak eta etorkizunean menturak izan dezakeen bilakabidea ez dugu ahaztuko.\nIlargiak, gure sateliteak, erakarmen berezia izan du gizakiarengan betidanik. Ilargiarekiko jakinmina eta Ilargiaren sinbologia berezia, giza kultura gehienen sustraietan egon dira. Eta noski, Ilargiraino joateko ideia askoren ametsa izan da. Esaterako, Luziano idazle satiriko grekoak Ilargirako bidaia desbribatu zuen Kristo hil eta mende t' erdi geroago. Cyrano de Bergerac ezpatari trebeak ere Ilargia bisitatu zuen XVIII. mendean eta guztiok Jules Vernek kontatutako Ilargirako bidaia ezagutzen dugu. Hortaz, ez da batere harrigarria gizakia espazioan untziak jartzeko gai izan zen une beretik Ilargiaren esplorazioa espazioaren esplorazioaren helbururik nagusienetakoa bihurtzea, azken jomuga gizakia ilargiratzea zelarik.\nEspazioaren esplorazioko beste arlo askotan gertatu den bezala, sobietarrak izan ziren Ilargiaren esplorazioan lehenengo urratsa jorratu zutenak. Dena den, lehia horretan iparramerikarrak izan ziren azkenik garaile; lehenengoz gizakia Ilargian pausatzea lortu bait zuten.\n1959.eko urtarrilaren lan sobietarrek Lurraren eremu grabitatorioari ihes eginez espazio urrunera joan zen lehenengo zunda jaurti zuten. Ilargitik nahikoa gertu igaro ondoren, Eguzkiaren inguruko orbita hartu zuen. Luna 1 izeneko zunda honek 361 kilogramo pisatzen zituen eta Ilargitik 6.000 km-ra pasatu zen Eguzkia orbitatzen hasi baino lehen. Zunda honek, eguzkitiko erradiazioa, erradiazio kosmikoa, planetarteko eremu magnetikoak eta mikrometeoritoen fluxua neurtzeko tresnak zeramatzan.\nApollo untzien eskema.\nLuna 1 ek gainera, Lurretik begiz bere ibilbidea egiaztatzea posible egiten zuen saio bat zeraman. Lunaren gainazaletik 112.630 km-ra zegoen puntu batera iristean, zundak lurrindutako sodiozko hodei bat askatu zuen. Eraso zion eguzki-erradiazioak distira handia sortu zuen eta Lurretik argazki-kameren bidez fotografiatua izan zen.\nHilabete-pare bat geroago iparamerikarrek Pioneer 4 zunda jaurti zuten Ilargirako bidean. Teorian zundak Ilargitik 24.000 km-ra igaro behar zuen. Gure satelitetik 60.000 km-ra igaro zen, jaurtigailuaren bigarren urratsa behar baino segundo bat beranduago lanean hasi zelako.\nIlargiaren esplorazioan emandako hurrengo urratsa ere sobietarrek eman zuten. 1959ko irailaren 12an Baikonurretik, sobietarren jaurtiketa-eremutik, Luna 2 jaurti zen. 390 kg pisatzen zituen eta Ilargiaren eremu magnetikoa detektatzeko eta neurtzeko tresneria zeraman. Ezer detektatu ez zuenez gero, misioa oso arrakastatsua izan zen, Ilargiak eremu magnetikorik ez duela frogatu zuelako. Gainera, Luna 2 k, aurrikusi bezala, Mare Serenitatisa jo zuen. Espazio-gorputz arrotza ukitutako lehenengo giza tresna izan zen.\nLuna 3 k 1959.eko urriaren 4ean Baikonur utzi eta Ilargirako bidea hartu zuen. Luna 2 k moduko tresnak eraman zituen Ilargairen inguruak miatzeko eta hark lortutako emaitzak egiaztatzeko.\nSaturn V jaurtigailuak bultzaturik Apollo 11 k Ilargirako bidaiari ekiten dio.\nDena den, ez zen hori Luna 3 ren betebeharrik garrantzitsuena. Ilargiaren inguruan bira egin eta beraren alde ikustezinari argazkiak atera behar zizkion. 7.884 km-ko altueratik zeregin horretan 40 minutu egin ondoren, Lurrerako bidea hartu zuen argazkiak igortzeko.\nZientzilari sobietarrek argazki-multzo handia bildu zuten. Argazkietan Ilargiaren alde ikustezina eta ikusgarria erabat desberdinak direla ikusi zuten: maria 2 txikiagoak eta urriagoak ziren; kratere handiak ere urriago ziren, baina tarteko tamainako kratereak aski ugari ziren. Hegaldian zehar, Luna 3 k Ilargiko gainazal ezkutuaren %70 fotografiatu zuen gutxi gorabehera.\nIlargiaren esplorazioaren historian, sobietarrek erdietsitako primeziak ez ziren hauek bakarrik izan. Ilargian lehen aldiz astiro pausatzea beraiek jaurtitako zunda batek eginikoa da: Luna 9 k lortu zuen Ilargian poliki pausatzea 1966.eko urtarrilaren 31n. Zunda honek Ilargiko gainazalaren gertutik lehen aldiz hartutako argazkiak igortzeaz at, zolua untziaren pisuari eusteko gai zela frogatu zuen. Ilargiaren zolua hein handi batean hautsez osaturik dagoenez, bertan jarritako untzi bat hautsetan murgil zitekeenaren beldurra zegoen.\nBien bitartean, iparramerikarrak ez ziren atzean gelditu Ilargirako lehian eta gizakia Ilargian lehenengo aldiz jarri zuten Apollo untzietatik aparte, esplorazio-zunda automatikoak ere erabili zituzten.\nIlargiaren alde ezkutua.\nRanger, Orbiter eta Surveyor seriekoak izan ziren. Orbiter eta Surveyor serieko zunda automatikoen zereginik garrantzitsuena Apollo untziak ilargiratzeko behar ziren datuak (topografi lana, zolu-azterketa, pausatze-tokiaren aukeraketa etab.) biltzea izan zen.\nApollo programa, EEBBetako John F. Kennedy lehendakaria sustatzaile zelarik jaio zen 1961.eko maiatzean. Helburua hauxe zen: gidatutako untzi bat Ilargian hamarkadaren bukaera baino lehen ( "before this decade is out" , Ken-nedyren hitzetan) pausatzea. Arrazoi zientifiko sakonik ez zegoen Apollo programa bultzatzearen atzean. Arrazoi politikoak izan ziren nagusienak. Iparramerikarren asmoa nerau zen: aurrerabide teknologiko handi baten bidez, beren sistema politikoa sobietarrena baino hobea zela frogatzea.\nErabakia hartu aurreko urteetan sobietarrak behin baino gehiagotan utzi zituzten atzean iparramerikarrak espazio-esplorazioaren alorrean: lehen satelitea jaurtitzea, lehen gizakia espazioan jartzea eta Ilargiko alde ezkutuko lehen argazkiak ateratzea besteak beste. Prestigioa zegoen jokoan.\nIlargi-modulua lehen planoan eta atzean Lurra ilgoran.\nApollo programa oso garestia izan zen. 1961etik 1972ra 25 mila milioi dolar erabili zituen NASAk programa garatzeko, hau da, bere aurrekontuaren %60 gutxi gorabehera. Dena den, dirutza hori EEBBtako administrazioak denbora-tarte berean gastatutako diruaren %1,5 bakarrik da; ezer gutxi gastu militarrak %42 hartzen zuela kontuan izaten badugu. Apollo proiektuan 10.000 enpresa desberdineko 250.000 lagunek hartu zuen parte. Erabilitako dirutza izugarria izan zen, baina egin diren kalkuluen arabera EEBBko gobernuak inbertitutako dolar bakoitzagatik zazpi dolar berreskuratu zituen programak garatutako teknologiari esker.\nAzken finean, gizakia Ilargian jartzea ez da txantxetako gauza. Helburua lortu ahal izateko arazo eta erronka teknologiko askori (baliabide informatiko boteretsuak, material berriak, komunikazio-sistema egoki eta fidagarriak etab.) aurre egin behar izan zitzaion, eta gainditu noski. Horrexegatik, Apollo programaren ondorioak ez ziren espazioaren esploraziora mugatu eta gizakiaren eguneroko bizitzan aplikazioa eta eragina izan zuen garatutako teknologia askok. Ikuspegi honetatik begiraturik ere, Apollo programa oso arrakastatsua izan zen.\nApollo sistemaren zehaztasunak\nIparramerikarrak gizakia espaziora bidaltzeaz pentsatzen hasi zirenean, zehaztasun teknikoetan hasi baino lehen misioaren eskema orokorra egin behar zutela ohartu ziren. Zer esan nahi dugu misioaren eskema hitzekin? Bi puntu nagusi definitu nahi dira. Alde batetik, misioa oro har nola bilakatuko den eta bestetik untziaren oinarrizko konfigurazioa nolakoa izango den.\nNixon EEBStako lehendakaria Lurrera iritsi ondoren koarentenan dauden Apollo l 1ko hiru astronautak agurtzen.\nMisioak hiru eskema nagusiren araberakoak izan zitezkeen. Aukeratutako bat "metodo zuzena" izenekoari jarraitzea zen. Espaziuntzi erraldoi bakun bat Ilargirantz jaurtiko litzateke. Ilargira hurbiltzean propultsio-sistemak balaztatuko luke untzia eta Ilargian pausatzea posible egingo luke. Propultsio-sistema honi ilargihartze-sistema esango zitzaion. Beste propultsio-sistema batek, ilargiuzte-urrats izenekoak, untzia Ilargitik Lurrera bidaliko zuen.\nBigarren proposamenak esaten zuenez, bi untzi desberdinek banandurik eramango zituzten espaziuntziaren bi zatiak (ilargihartze-urratsa eta ilargiuzte-urratsa) Lurraren orbitara. Bertan, biak lotu egingo ziren eta Ilargirako bidea hartu.\nDena den, hirugarren bidea aukeratu zen; Saturn V jaurtigailuarena alegia. Jaurtigailu hau NASAk inoiz eginiko boteretsuena izan da. Hiru tripulari zeramatzan eta 45.000 kilogramo pisatzen zituen Apollo untzia Ilargirako ibilbidean jartzeko gai zen (ikus eskema). Jaurtigailuaren hiru urratsek untziak Lurraren erakarpen grabitatoriotik ihes egitea eta Ilargiraino iristeko bulkada ematea lortzen zuten. Apollo a Ilargira hurbiltzean (2 egun t' erdi geroago gutxi gorabehera) bere propultsio-sistemak Ilargiaren orbitan jarriko zuen.\nApollo 11 Ozeano Barean itsasoratzen.\nIlargiaren orbitan untziaren zati batek, ilargi-modulu izenekoak, barnean bi tripulari zituelarik untziaren beste zatia, aginte-modulua alegia, utzi eta ilargi-hartzera zuzentzen zen. Aginte-modulua Ilargia orbitatzen gelditzen zen.\nIlargiaren esploratzaileak zoruan astiro pausatu ondoren, inguruaren esplorazioa eta aldez aurretik prestatutako saio zientifikoak egingo zituzten. Egun bat bertan igaro ondoren, ilargia utzi eta aginte-moduluarekin bat egingo zuten Ilargiaren orbitan. Azkenik, untziaren propultsio-sistemak Lurrerantz abiaraziko zuen Apollo a.\nApollo espaziuntzia hiru moduluz osatua zen: aginte-, zerbitzu- eta ilargi-moduluez. Aginte-moduluan untziaren kontrol-zentrua zegoen eta baita hiru astronauten etxea ere. Itxura konikoa zuen eta 3,95 metroko altuera eta 4 metroko diametroa zituen. Bere pisua 4.500 kg-koa zen. Aginte-moduluaren muturrean dorre moduko egitura zegoen. Honen lana, jaurtiketan zehar arazorik egonez gero aginte-modulua Saturn jaurtigailutik banantzea zen.\nAginte-moduluaren azpian zerbi-tzu-modulua zegoen. Bere luzera 7,25 metrokoa zen eta bere diametroa 4 metrokoa. Bertan, ibilbidean zehar egin beharreko norabide-zuzenketarako sistema, Ilargi-orbitan sartzeko erretro-koheteak eta Ilargi-orbitatik Lurrerantz abiarazteko propultsio-sistema zeuden.\nAstronautaren urratsak gainazalean. Higadurarik ez dagoenez, betirako izango dira.\nZerbitzu-moduluaren eta Saturn V jaurtigailuaren artean Ilargi-moduluaren egokitzailea zegoen. Honen betebeharra Ilargi-modulua edukitzea zen. Ilargi-moduluan bi astronautentzako tokia zegoen eta hauek orbitatik Ilargiaren gainazalera eramatea zen bere lana. Ilargi-moduluak 6,93 metroko altuera eta 3,63 metroko diametroa zituen. Lurrean 15.000 kilogramo pisatzen zituen eta sei aldiz gutxiago Ilargian.\nLehenengo Apollo ak\nGidatutako lehenengo Apollo a 1967.eko otsailean jaurtitzekoa zen, baina urtarrilaren 28an atzeranzko kontaketaren entseiua egiten ari zirenean, untziaren kabinak su hartu zuen eta bertan ziren hiru astronauta erreta hil egin ziren suiltzaltzaileek ezer egiterik izan aurretik.\nGertaera horren ondorioz Apollo programak aldaketak izan zituen eta tripulaziorik gabeko hegaldiak egin ziren ekipoa frogatzeko. Bide horretatik, 1967.eko azaroan Saturn V jaurtigailuak tripula-ziorik gabeko Apollo bat orbitan jarri zuen eta horrelako beste bi jaurtiketa egin ziren 1968.eko urriaren 11n hiru tripulari zituen Apollo 7 orbitan jarri baino lehen. Apollo 7 izan zen hiru astronauta batera espazioan jarri zituen lehenengo espaziuntzia. Lurra 163 bider orbitatu zuen eta tripulariek aginte-moduluaren maneiua aztertu zuten.\n1968.eko abenduaren 21ean jaurtitako Apollo 8 Lurra orbitatu ondoren Ilargirako bidean jarri zen. Ilargiaren inguruan 10 orbita bete ondoren Lurrera itzuli zen.\nAlan Bean astronauta Surveyor3 zunda automatikoa aztertzen.\nApollo 9 k Ilargi-modulua frogatu zuen Lurraren orbitan 10 egun iraun zuen bidaian. Hurrengo Apollo ak, 10.ak alegia, Ilargia orbitatu zuen. Bi astronauta ilargi-modulura transferitu ziren. Aginte-modulua utzi eta Ilargiaren gai-nazaletik 14.300 metrora jaitsi ziren. Azken honekin bukatu ziren Apollo untziak frogatzeko saioak, hurrengoek Ilargian gizakia pausaraztea zuten helburu eta.\n1969.eko uztailaren 16ean ohizkanpoko mugimendua zegoen Kennedy zentru espazialean eta bere inguruetan. Inoiz ez zen horrenbeste lagun bildu lurralde hartan. Milioi bat lagunetik gorako jendetza pilatu zen Kainaberal lurmuturrera daramatzaten errepide eta autobideetan. Hondartza, kanpinak eta atseden-guneak dendaz, errulotez eta kanpin-furgonetaz beterik zeuden. Aireportuek ezin zioten iristen ari ziren hegazkinen trafiko handiari aurre egin.\nMunduko 56 estatutatik etorritako 3.000 kazetari kreditatu ziren NASAren prentsa-bulegoan. Gure planeta osoko begiak jaurtieta-portuaren erdian zut zegoen metalezko dorre distiratsuari begira zeuden. Telebistaren irudiek 500 milioi lagun eta 1.000 milioi begi erakarri zituzten. EEBBtan, ordu batzuetan, krimena eta gaiztakeria inoiz lortutako punturik baxuenean mantendu ziren. EEBBtako telebista-aparatuen saltzaileek pagotxa izan zuten; txurruak bezala saldu bait ziren D eguna aurretik.\nSaturn V aren muturrean kokaturik zegoen Apollo 11 ri begiratzen ziotenei, atzeranzko kontaketa amaigabea iruditzen zitzaien. T unea inoiz ez zela iritsiko zirudien. T minus hirurogei segundo: jaurtiketarako argi berdea dago. Minutu bat besterik ez. T minus hamabi segundo: Saturn V ari eusten dioten metalezko besoak irekitzen hasi dira eta ignizio-sekuentzari hasiera eman zaio.\nT minus 8,9 segundo: lehen garrak ikusi dira, baina kohetea oraindik lurrari sendo lotuta dagoenez, tinko dirau potentzia metatzen ari delarik. Hiru, bi, aurrera, zero.\nUne honetantxe, koheteari eusten dioten azkeneko euskarriak aldi berean askatu dira eta ke eta su artean lurzorutik urruntzen hasi da 100 m-ko luzera duen metalezko ziria.\nApollo 11 ren kabinan, jantzi espazialen barruan dauden Neil A. Armstrong, Edwin E. Akirin eta Michaels Collins astronautak kanpoan gertatzen ari denaz ez dira ia ohartu. Eserlekuen kontra estutzen dituen presioak Lurra uzten ari direla adierazten die. Baina, kohetea inguratzen duen ke eta suaren burrunba nahiz jaurtiketa ikusten ari diren milaka lagunen alaitasun-oihu eta algarak ez dira kabinaren barnera iristen.\n1969.eko uztailaren 17an goizeko 9,32ak ziren. Jaurtigailuaren lehen bi urratsek 28.000 km/h-ko abiadura eman zioten Apollo 11 ri eta Lurraren orbitaraino eraman zuten. Gure planetaren inguruan bi bira eman ondoren, bi ordu eta hiru laurden geroago, hirugarren urratsak untzia Ilargirako ibilbidean jarri zuen 39.000 km/h-ko abiadura eman ondoren.\nApollo 9 ko David Scott astronauta, eginiko elkartze-entseinan bi moduluak ongi elkartu direla egiaztatzen ari da.\nHirugarren urratsa 5 minutu eta 47 segundoz egon zen pizturik. Iraungi zenean eta ondorioz motoreek emandako bulkada bukatu zenean, Lurraren grabitate-indarra Untzitik tiratzen hasi zen bere abiadura balaztatzen zuelarik. Apollo 11 ren abiadura 3.200 km/h-kon izateraino iritsi zenean, Ilargiaren grabitate-indarra hasi zen lanean uhuiari tiratuz eta azeleratuz. Lurrutzi eta 72 ordura uhuia Ilargia orbitatzen hasi zen 8.400 km/h-ko abiaduraz.\nMisioaren laugarren egunean, untziak zazpigarren ilargi-orbitari hasiera eman behar zionean, tripularien tentsioa goizen hasi zen. Aginte-modulua eta (argi-modulua banantzeko maniobrari hasiera emateko egunerdia baino gutxiago falta zen. Ilargihartzea hamabost orduren buruan izango zen.\nEspaziuntzia Ilargiaren gibelera sartu eta Houston-eko kontrol-zentruarekiko irrati-kontaktua eten egin zen berriro. Akirin narraz ilargi-modulura sartu zen. Eagle (arranoa) izenez bataituta zegoen. Kontrol-panel nagusiak piztu ondoren, Columbia aginte-modulura itzuli zen eta Armstrong-ekin batera ilargi jantzia jarri zuen.\nBanantze-maniobra hamabigarren orbitan hasi zen. Bi astronautak Eagle ra pasatu ziren eta moduluak komunikatzen zituen ataka itxi egin zen. Aurretik kalkulatu bezala, koheteen leherketa kontrolatuek ilargi-modulua Columbia tik banandu egin zuten. Jauzi mantsu batez ilargi-modulua urruntzen hasi zen Ilargiko hutsean. Houston-en kezkati zeuden eta maniobraren berri eskatu zioten aginte-moduluan gelditutako Collins-i. " Arranoak hegoak ditu " izan zen pilotuaren erantzuna.\nDatu zientifikoak Lurrera trasmititzeko Ilargian utzitako ekipamendua.\nArtean, Eagle a Ilargiko gainazaletik 90 km-ra eta Columbia tik metro gutxitara zegoen eta hiru maniobra zaili ekin behar zien Lasaitasunaren Itsasoan (Mare Tranquilitatis-en) pausatu baino lehen.\nLehenik, Collins-ek aginte-modu-luaren koheteak piztu zituen segundo batzuz, segidako maniobrak burutzean bi moduluak nahikoa urrun egon zitezen.\nEagle n pausatzea ezin zen gidatze-kontrol automatikoaren menpe bakarrik utzi. Ordenadoreak azkar aldatzen ari ziren aldagaiak (altitudea, abiadura eta erregai-kontsumoa) kontrolatzen zituen. Hasierako urratsak ordenadoreak zuzenduko zituen, baina 750 m falta zirenean Arsmtrong-ek hartu zuen ilargihartze-maniobraren eskuzko kontrola.\nHamabi minutu falta ziren zoruan pausatzeko eta untzia gainazaletik 75.000 m-ra zegoen, 4.500 km/h-ko abiaduraz hurbiltzen zitzaiolarik. Armstrong zeu-den arazoez ohartu zen: kalkulatu baino 22 km/h-ko abiadura handiagoz jaisten ari ziren eta aurrikusitako puntuan ez ziren pausatuko. Abiadura beste 12 kMh handiagoa izanez gero, ilargiratzea bertan behera utzi beharko zen. Houston-ek aurrera jarraitzeko agindua eman zuen.\nBapatean, untziko ordenadoreak alarma leia jo zuen: 1202 alarma-mezua. Ordenadorearen lan-ahal mena gandituta zegoen. Ez zen harritzekoa. Elkartze-radarra piztuta zegoen eta aldi berean, pausatze tokia lokalizatu nahian zebilen eta Columbia rako itzulera-ibilbidea kalkulatzen. Kontrolak alarmari jaramonik ez egiteko agindu zuen.\nLunar Rover ibilgailua.\nGainazaletik 11.000 m-ra Eagle k itzulipurdika egin eta pausatze-oinak behe alderantz begira jarri zituen. Balaztatze-koheteek jaitsiera-abiadura 90 km/h-ra txikiagotu zuten.\nZoruraino 4.000 m falta zirela Eaglen ordenadoreak beste alarma mezu bat bota zuen. "1201" garrasi egin zuen Aldrin-ek. "Kasurik ez" izan zen Houstonen erantzuna, aurreko mezuaren antzeko gainkarga adierazten zuelako.\n750 m falta zirenean Armstrong-ek eskuzko kontrola hartu zuen. Zorua uste baino latzagoa zen. Segundo gutxitan, Armstrong-ek pausaleku posible batzuk aukeratu eta baztertu egin zituen. Erretrokohetearen zorrotadak Ilargiko hauts eta harriak harrotu zituen eta pilotuaren ikus-eremua lainotu egin zuen. Erregaia agortzen ari zen. Azkenik, Armstrong-ek itsutzen zuten hauts-hodei artean pausatzeko erabakia hartu zuen. Kontaktua oso leuna izan zen "Pausatze-sentsoreen argiari begiratu behar izan nion, sentitu nuen bump leun hura benetako pausatzea zela ziurtatzeko" gogoratzen du Aldrin-ek.\nIlargia zapaldu baino lehen kabina eta kanpoko presioak berdindu behar zituzten. Sei ordu geroago, 1969.eko uztailaren 20ko goizaldeko 2,53tan, Neil Armstrong-ek 'That's one small step for ...man, one giant leap for mankind" esan zuen bere eskuineko oina Lasaitasunaren Itsasoko hautsetan jarri zuenean. Atzeranzko hiruzpalau pauso eman zituen eta ondoren Ilargiko hautsa ostikatzen hasi zen. "Gainazala hauts mehez osatuta dago. Botaren puntaz erraz harrotzen dut. Geruza mehetan, egurrikatz-hautsaren moduan itsasten zaie nere boten albo eta zolari" izan ziren Ilargiari buruzko lehen inpresioak.\nAldrin jaitsi zen gero untzitik.\nIlargiko harriak. a) Basaltoa.\nEguzkitan etzateko toki egokia dirudi" gogoratu zuen Armstrong-ek gero eta zera dio: "Gozodendara sartzen den bost urteko mutikoaren arazo berdina genuen guk, egiteko gauza ineresgarri asko zegoen eta"\nAldrin-ek beste modu bateko oroimenak dauzka: "Apur bat desorientatua sentitzen nuen nere burua. Lurrean horizonteari begiratzen diozunean launa da. Ilargia Lurra baino askoz ere txikiagoa denez eta terreno alturik ez dagoenez, horizontea kurbatua da norabide guztietan."\nOndorengo bi ordu t' erdietan zehar lan handia izan zuten astronautek: Ilargiko harriak bildu (21 kg), argazkiak atera, EEBBetako bandera zabaldu eta saio desberdinak prestatu. Zoluan jarritako telebista-kamera baten bidez beren irudiak Lurrean ikus zitezkeen.\nApollo 11 ko astronautek zenbait saio egin zituzten Ilargian egon ziren bitartean. Sismometro bat ipini zuten Ilargiaren barnean gerta daitezkeen higidura sismikoak detektatzeko. Bestalde, laserrentzako isladagailu bat, ispilu bat alegia, ipini zuten Luna-Ilargia distantzia zehaztasun osoz neurtu ahal izateko. Lurraren gainazaletik laser-izpi bat igortzen da, Ilargian dagoen isladagailua itu duelarik. Bertan isladatu eta Lurrera itzultzen da. Joan-etorrian laser izpiak erabilitako denbora neurtuz eta honen abidura argiarena dela jakinez, Lurra-Ilargi distantzia erraz kalkula daiteke. Beste saio batean Eguzkitik Ilargiaren gainazalera iristen diren partikulak detektatu ziren.\nIlargiko harriak. b) Anortosita.\nApollo misioen astronautek esaten dutenez, ilargiuztea zen bidaia osoan larritasunik handiena sortzen zuen unea. Ilargi-moduluak igoera-motore bakarra zuen. Huts eginez gero, ez zegoen beste aukerarik. Igoera-motorea garaiz piztu behar zen eta modulua orbitan jartzeko nahikoa bulkada emateko denboraz martxan egon behar zuen. Bestela...\nEagle k eta beste ilargi-modulu guztiek ez zuten ilargiuzte-arazorik izan. Motoreak piztu eta 7 minutura itzali egin ziren modulua orbita eliptiko egokian utzi ondoren. Bi moduluak elkartzeko arazorik ez zen egon eta Armstrong eta Akirin Collins-ekin juntatu ziren. Egin beharreko operazioak egin ondoren, Ilargiaren orbitatik aterako zituen kohetea piztu eta etxerako bidea hartu zuten.\nZein da ilargi-esplorazioaren etorkizuna?\nDuela hamahiru urtetik hona Ilargiaren esplorazioa giza programa espazialetik kanpo egon da. Espazio-esplorazioaren bi erraldoiek, Sobiet B atasunak eta EEBBek alegia, alde batera utzi dute Ilargia eta beren esfortzuei beste norabide batzuk markatu dizkiete. Beste esploratzaile txikiagoek, ESAk eta Japoniak esaterako, helburu xumeagoak izan dituzte.\nHala eta guztiz ere, urteetako utzikeria aurki bukatuko dela dirudi. NASAk etorkizuneko planen artean Ilargian giza base iraunkorrak sortzearen planak ditu. Sobietarrek bestalde, eta ezagutzen dugunaren neurrian, ez dute Ilargirako planik eta beren esfortzuak estazio espazialetan eta Martitzen esplorazioan egin behar dituzte, itxura denez. Beraz, Ilargiko etorkizuneko esplorazioari buruz aritu nahi badugu, iparramerikarren planei mugatu beharko gatzaizkie.\nIlargiko harriak. c) gabroa.\nLlabur izan bada ere, lehendik aipatu ditugu NASAren planak aldizkari honetan 3 . Ondorengo lerroetan zehazkiago azaltzeko asmoa daukagu.\nHala ere, Ilargirako NASAren planak ez dira ahobatez onartuak izan EEBBtako zientzilarien artean. Batzuen eritziz, iparramerikarrek beste helburu batzuetan egin beharko lukete indar; Martitzen esplorazioan esaterako. Beste batzuek gizakiaren bidezko espazio-esplorazioa antzinako gauza dela uste dute eta aurrerantzean esplorazioa zunda automatikoen bidez egin beharko litzatekeela proposatzen dute. Horien aburuz, zunda automatikoak merkeagoak, malguagoak eta seguruagoak dira. Gizakiaren bidezko esplorazioa oinarririk gabeko propaganda izango litzateke.\nKontrako eritzi hauek egonik ere, NASAren asmoak aurrea doaz eta dagoeneko egingo denaren eskema paratuta dago. Gizakiak gidatutako lehenengo misioa 2004. urtean burutuko da eta honek oinarrizko ilargi-basea antolatuko du. Lau pertsonaz osatutako lan-taldearen helbururik nagusiena basea etengabeko erabilpenerako prestatzea izango da.\nHasiera batean, Ilargiko baseko hornidurak Lurraren orbitan dagoen estazio espazialetik garaituko dira. Espaziuntzi berrerabilgarria erabiliko da honetarako. Lehenengo horniketa-hegalditan garraio untzia Ilargiko gainazalean pausatuko da baina, gure satelitearen orbitan estazio espaziala eraikitzean, estazio horretan lagako ditu hornidurak. Beste untzi batek transferituko ditu esta-zio espazial ilargitarretik Ilargiaren gainazalera.\nIlargiko harriak. d) Bretxa.\nBaseko tripulazioak bertako bizi-baldintzak egokiagotzen eta instalazioari autosufizientzi mailarik handiena ematen saiatuko da. Oxigenoa ilargi-zorutik erauziko da. Ura lortzeko oxigenoa zorutik erauzitako hidrogenoarekin nahastuko da. Gainera, Ilargi-hidrogeno eta -oxigenoa koheteak bultzatzeko erre-gai izango dira. Eraikuntz materialak ere ilargi-zorutik lortuko dira; erregolitotik alegia. Ilargitarrek azkenik, beren janaria hazteko gai ere izango dira, kultibo hidroponikotan zein baratzetan.\nIlargira itzultzeak hiru alor nagusitan ekarriko ditu onurak: Ilargiaren azterketan, astronomian eta industrian.\nZientzilari batzuen ustez Apollo untziek bidalitako informazioa eta ekarritako 400 kg-tik gora ilargi-harriak nahikoa dira gure satelitearen ezagutza sakona izateko. Beste batzuek aitzitik, ez dute berdin pentsatzen. Bildutako datuak ez direla aski diote eta gainera guztiak Eguzkiari begira dagoen aurpegitik hartu dira. Apollo untziek Ilargiari buruzko galdera askori erantzuna eman bazioten ere, beste batzuk erantzuteke utzi edota galdera berriak jarri zituzten. Adibidez, Ilargiak burdinaz eta nikelez osatutako nukleo urturik ba al du?; Azalaren lodiera eta konposizioa zeintzuk dira?; Zeintzuk dira ilargiko harri-moten arteko erlazioak? edota identifikatu al dira Ilargiko hari-mota guztiak?\nGaldera hauei eta sortuko diren bernei erantzun egokia emateko astronomoek iraupen luzeko landa-lana behar-beharrekoa dakusatenez, Ilargiko base iraunkorra derrigorrezkoa iruditzen zaie.\nIlargiaren azterketa bazter batera utzirik ere, astronomiarentzat oso mesedegarri izango da Ilargiko basea. Astronomiaren urrezko arro behia has daiteke anitzen ustetan.\nIlargiak ingurune ezin hobea eskaintzen die astronomoei. Lehenik, Ilargiak ez du atmosferarik. Ondorioz, Ilargian ipinitako teleskopioak ez du hodei eta atmosfera-turbulentzi arazorik izango. Gainera, Ilargiko zerua Lupeko zerurik ilunena baino lau bider ilunagoa da, astronomoen buruhauste den hiri-argikuntza artifizialik ez dago eta. Ilargi-egunean zehar ere, behaketa astronomiko gehienetarako nahikoa iluna da zerua.\nBestetik, Ilargiko gauak bi aste irauten duenez gero, oso objektu argimotelen argazkiak ateratzeko esposizio izugarri luzeak erabil daitezke. Irratiastronomekere abantaila nabarmenak izango dituzte Ilargiaren alde ezkutuan. Bertan Lupeko irrati eta telebistek sortutako hondo-zarata etengabea entzungo ez denez, orain debekaturik dituzten irrati-frekuentziatan lan egin ahal izango dute.\nHala eta guztiz ere, Ilargiko basearen epe luzeko arrakasta eta onura bertako industriatik etorriko zaizkio. Oxigenoa, hidrogenoa eta metalak Ilargiko zorutik erauzteko eta hauek ura, erregai eta eraikuntz material bihurtzeko gaitasunean egongo da Ilargiko basearen etorkizuna. Planifikazio egokia eta zuzena egiten bada eta deskribatutako prozesu horiek egoki burutzen badira, Ilargiko baseak funtsezko betebeharra izango du gure sistemaren esplorazioan eta Lurraren inguruko estazio espazialen bilakabidean.\nArrazoia sinplea da. Ilargiko gainazaletik edozein gauza orbitan jartzeak Lurretik baino askoz energi kantitate txikiagoa behar du, grabitate-indarra txikiagoa delako. Egin den zenbait kalkuluren arabera, materiala Ilargitik bidaltzea Lurretik bidaltzea baino 20-50 aldiz merkeagoa izan daiteke. Adibidea erraza da. Lurretik jaurtikitako transbordadore espazialaren masaren % 1,5 soilik da garraiakizun. Ilargitik jaurtiz gero, %50.\nAntza denez, Ilargiaren esplorazio sakona eta ustiapena kale-kantoian daude. Puntu honetaraino iritsirik dena dela, erantzutera ausartzen ez garen galdera bat airean utzi gura dugu: Zein eskubide dugu gizakiok beste astro baten ekologian eskuhartzeko?\nIlargirako esplorazioan lehenengoak sobietarrak izan baziren (ikus testua), aurki utzi zuten Ilargiaren esplorazioa helburu nagusi legez. Iparramerikarrek baino lehenago gizakirik ezin izango zutela Ilargian jarri konturatu zirenean, Artizar eta Martitzen ahaleginik handienak egitea erabaki zuten. Hala eta guztiz ere, Ilargia ez zuten guztiz alde batera utzi eta zunda automatikoen bidezko esplorazioan emaitza ikusgarriak lortu zituzten.\nEsaterako, Luna 16 k Ilargiaren azalean astiro ilargihartu zuen (1970.eko irailean) eta 100 g-ko zulu-lagina hartu eta Lurrera bidali zuen hermetikoki zigilatutako kutxa batean. Hau izan da honelako orain arteko misio bakarra. Ordurako ordea, iparramerikarrek jarriak zituzten astronautak Ilargian eta zolu-laginak Lurrera ekarriak zituzten.\nBestetik, Luna 17 k, 1970.eko azaroan ilargihartu zuenak, ibilgailu automatiko bat zeraman berarekin; Lunokhod 1 izenekoa. Ibilgailua Lurretik kontrolatzen zen eta zenbait hilabetetan zehar Ilargiaren esplorazioan ihardun zuen. Hilabete batzuk geroago, Luna 18 k Lunokhod2 era-man zuen Ilargira.\n1976.eko abuztuan ilargihartu zuen Luna 20 izan zen sobietarrek Ilargi-esplorazioan eginiko azken esfortzua. Harez gero, ez dirudi sobietarrei Ilargiari buruzko interesa berriro piztu zaienik. Izan ere, aurrerantzerako dauzkaten planetan, guk dakigula bederen, ez da Ilargia inondik inora agertzen.\nApollo 12- Misio hau 1969.eko azaroaren 14ean jaurtia izan zen eta Apollo 11 k eginiko antzeko ibilbideari jarraituz Mare Cognitum izenekoan pausatu zen azaroaren l9an. Misio honen helburuen arteko bat esplorazio geologiko sakon bat egitea zen. 34 kg ilargi-harri bildu ziren eta ALSEP (Apollo Lunar Surface Experiments Package = Apolloren Ilargi-esperimentuen sorta) izeneko tresneria muntatu zen. Honetan, sismometro bat, magnetometro bat eta Eguzki-partikula eta Ilargiaren zolu eta atmosfera mehearen arteko elkarrekintzak neurtzeko tresnak zeuden. Bestalde, bi urte t'erdi lehenago toki beretsuan ilargiratutako Surveyor3 zundaren zati batzuk bildu eta Lurrera ekarri ziren aztertuak izan zitezen. Astronautek Ilargiaren azalean 15,5 lanordu egin zituzten.\nApollo 13- Honek (1970.eko apirilean jaurtia izan zen) ez zuen Ilargiratzea lortu eta trajedia bihurtzeko zorian egon zen. Zerbitzu-moduluan leherketa bat gertatu zen eta bertako oxigenoa galdu egin zen. Horrexegatik erregai-zelulak erabiltezin bilakatu ziren berehala. Astronautak, (nahiz eta erregai zelulak lanean aritu ziren ordu gutxietan bateriak kargatzeko eta ur-apur bat biltzeko gai izan) urez, energia elektrikoz eta oxigenoz eskas gelditu ziren. Aginte-moduluaren energia eten egin zuten eta Ilargi-modulura sartu ziren, Lurrera itzuli ahal izateko Ilargiaren inguruan egin beharreko bira egitearren. Ilargi-moduluaren ingurugiroaren kontrolerako sistema ez zegoen hiru tripularientzako prestatuta eta anitz estutasun igaro zituzten. Energia elektriko askorik ez zutenez, hotza izan zen gainditu behar izan zuten oztoporik handiena. Zorionez, Lurrera itzultzea erdietsi zuten.\nApollo 14- Hau Mare Cognitum-eko eskualde malkartsu batean pausatu zen. Astronautak 18,3 orduz aritu ziren untzitik kanpo lanean. Tarte horretan 43 kg ilargi-harri bildu zituzten, ALSEP paketea muntatu zuten eta 3 km-ko ibilaldian azterketa geologiko sakona egin zuten.\nApollo 15- Misio honek Apenino mendien inguruan ilargihartu zuen. Misio honi esker Ilargiari buruzko ezagumenduak asko zabaldu ziren. Ikerketa orbitalak egin ziren kasu honetan. Untzitik at 37,1 lanordu egin ziren eta astronautek Lunar Rover izeneko ibilgailua erabili zuten alde batetik bestera higitzeko eta kargak garraiatzeko. 78 kg ilargi-harri bildu zituzten.\nApollo 16- Untzi hau Mare Nectaris-en dagoen Descartes kraterraren inguruan pausatu zen. Astronautek 40,5 lanordu egin zituzten untzitik kanpo. Bestalde 27 km-ko bidaia egin zuten, 96 kg ilargi-harri bildu zituztelarik.\nApollo 17- Hau izan zen Apollo programaren azken misioa eta baita NASAk Ilargira bidalitako azken espaziuntzia ere. Aurreko bi misioek jorratutako bideari jarraitu zitzaion eta Lasaitasunaren Itsasoko eskualde bat esploratu zuten. Astronautek 44,2 lanordu egin zituzten untzitik kanpo, 35 km ibiliz eta 120 kg ilargi-harri bilduz.\nZER BERRI ILARGIAZ?\nIlargiko paisaia idealizatua. Kraterrak bi motakoak izan daitezke: krater bolkanikoak eta inpaktu-kraterrak. Domoek jatorri bolkanikoa dute eta ilargiazalaren hanturaguneak dira. Errileak (alemanierazko rille = luebaki) ilargiazalean dauden arroil moduko luebakiak dira. Errileak linealak, kurbatuak edo bihurgunetsuak izan daitezke eta hondoratu diren laba-isurketak direla uste da. Mendizerra zimurtuak altuera txikiko eta hedadura handiko mendi-multzoak dira. Krater-Izpiak zenbait kraterretatik erradialki ateratzen diren izpi moduko lerro distiratsuak dira. Erregolitoa Ilargiko ia gainazal osoa estaltzen duen hautsa da.\nAzken hogeitamar urtean espaziuntzien bidez eginiko azterketak, Ilargiari buruz gizakiak zituen ezagumenduak aldatu egin ditu eta ikuspegi berria eman diote gure satelitearen geologiaz eta historiaz.\nLurretik begi hutsez begiraturik, bi eskualde-mota nabarmentzen dira Ilargian. Batzuk ilunak dira eta besteak argiak. Garai bateko astronomoek maria esan zieten area ilunei; Lurreko itsasoekin identifikatu bait zituzten. Eskualde argiei ordea, terrae esan zieten. Terminologia hau mantentzen da oraindik, nahiz eta Ilargiko gainazalean urik ez dagoela aspalditik jakin.\nIlargiko gainazalari gertuagotik begiratzen badiogu, teleskopioz adi bidez, paisaiaren itxuraz ideia zehatzagoak lortuko ditugu (ikus irudia). Zunda espazial automatikoek eta Apollo ontziek eginiko azterketek te-leskopio bidez atzemandako paisaia konfirmatu egin dute eta gainera zehaztasun handiagoa (harrien konposizioa, egitura geologikoen xehetasunak eta lurzoruaren trinkotasuna esaterako) eman dute.\nHala eta guztiz ere, Ilargiaren historiaz eta barne-egituraz eman dituzte Ilargiaren esplorazio espazialek fruitu oparoak eta eragingarriak.\nLurra eratuberria zenean, duela 4,55 mila milioi urte, egungo Martitz baino zerbait handiagoa zen planetoide batek gure planeta jo egin zuen. Talkaren eraginez bi objektuen materiaz ostatutako hodeia eratu zen. Materiaren zati bat Lurrera erori zen, baina beste zati bat eraztun moduan gelditu zen planetaren inguruan.\nMilaka urtetan, materia bilduz joan zen puska handiagoak eratuz. Puska hauek talka egiten zuten elkarren artean eta kasu askotan itsatsiak gelditzen ziren. Pixkana gorputz bero eta handiagoa eratu zen. Talkaok beroa sortzen zuten eta protoilargiaren gainazala urturik mantentzen zen. Osagai astunenak zentrurantz jauzi ziren eta arinenak gainazalean flotatzen gelditu ziren.\nIlargi jaioberriak objektuak erakarri egin zituen eta horien inpaktuek ilargi-arro handiak sortu zitorien eta gainazala ilargiazal urtuz estali zu-ten. Garai hartan eratu ziren arroetatik hogeitamar batek bakarrik dirau oraindik. Aro honi aurrenektariar deritzo eta duela 3,92 mila milioi urte bukatu zen. Apollo 15, 16 eta 17 ontziek ekarri zuten garai honi buruzko informazioa.\nIlargiko historiaren hurrengo fasea nektariar izenekoa da eta, Nectaris arroan jazotako inpaktu handiarekin hasi zen duela 3,92 mila milioi urte eta Imbrium arroko inpaktuarekin bukatu zen duela 3,85 mila milioi urte. Garai hartan arro sakon handiak sortu zituzten inpaktu itzelak gertatu ziren. Besteak beste, Mare Nectaris, Mare Serenitatis eta Mare Crisium daudeneko arroak garai hartakoak dira. Toki hauetan, Apollo 16 (Nectaris) eta 17 (Serenitatis) eta Luna 20 (Crisium) untziek lortu zituz-ten datuak.\nAristarko (erdian eta ezker aldean) kraterraren inguruko errile bihurgunetsuak. Kraterrak 40 km-ko diametroa du.\nAsteroide baten inpaktuak Imbrium arroa duela 3,85 mila milioi urte sortu zuenean aro inbriarraren hasiera markatu zuen. Aro honen hasieran, aro inbriar goiztiar izenekoan, Ilargiaren alde ikusgarria sakabanatutako hondakinez bete zen. Garai horretakoak dira Petavius, Arzael, Ritter eta Sabine kraterrak esaterako. Aro inbriar berantiarra duela 3,80 mila milioi urte hasi zen Orientale izeneko inpaktuarekin. Orduan, fenomeno berri bat gertatu zen Ilargiko geologian: barneari zerion laba metatzen hasi zen eta arroe hondoan estal-tzen hasi zen.\nLehenbizi Oceanus Procellarus-en zatiak hasi ziren betetzen, gero Mare Fecundatis, Mare Nectaris, Mare Tranquillitatis etab. Garai hartakoak, Sinus Iridum, Posidonius, Platon eta Arkimedes kraterrak dira.\nAro Inbriar berantiarra duela 3,2 mila milioi urte bukatu zen. Segidan aro erastotemikoa etorri zen. Hau Ilargiko historia geologikoan arorik luzeena da; duela 1,2 mila milioi urte arte iraun bait zuen. Mariak garai horretan hartu zuten egun daukaten itxura. Krater nabarmen batzuk ordukoak dira: Eratostenes, Teofilo, Pitagoras eta Aristoteles besteak beste.\nEgun dirauen aroari Kopernika-rra deritzo eta duela 1,2 mila milioi urte hasi zen. Ilargiaren barne aldea nahikoa hotza zegoen ordurako eta laba-isurketak urritu egin ziren. Gainazala meteorizatzeko bide nagusia inpaktuak izan ziren berriro ere, baina aro nektariarrean baino milioi bat bider leunagoa izan zen.\nIlargiaren barne aldea\nIlargikarek4 eta beste ebidentzia geofisikoek erakutsi dutenez, Ilargiaren barne aldean zenbait geruza daude. Alde batetik, ilargiazal zurruna dago. Honek 30-100 km-ko lodiera du, alde ezkutuan ikusgarrian baino lodiagoa delarik. Bigarrenik, mantu solidoa dago bere lodiera 900 km ingurukoa delarik. Hirugarrenik, zona biguna dago. Honek 375 km-ko lo-diera du. Eta azkenik nukleo erdilikidoa dago. Nukleoaren diametroa 700 km-koa da gutxi gorabehera.\n"That's one small step for a man, but a giant leap for mankind"\nMaria "Mare"-ren plurala da.\nIkus "Zeintzuk dira iparramerikarrek espaziorako dituzten planak?" EZT 16. alea 18. or.\nLurreko higidura sismikoei lurrikara esaten badiogu, Ilargikoei ilargikora esateak zilegi dirudi.\nZeintzuk dira iparramerikarrek espaziorako dituzten planak?\nMagallaes artizarrerako bidean


Hezkuntza artistikoa krisialdiari aurre egiten | Gasteiz Kultura\nSAKONEAN Hezkuntza artistikoa krisialdiari aurre egiten\nJoan den martxoaren 14an, Gobernuak Alarma egoera dekretatu zuenean, Gasteizko praktika artistikodun dozenaka eskolek itxi behar izan zuten. Horietako batzuek online eskolak aukeratu zituzten, baina beste batzuentzat metodologia hori bideraezina zen. Pinturak, dantzak, musikak, arteak eta antzerkiak, besteak beste, bueltatzeko data jakinik gabe itxi behar izan zuten.\nOrain, ‘Normaltasun berriarekin’, batzuek ateak zabaltzen dituzte berriro, eta denek zenbakiak egiten dituzte, ziurgabetasunez betetako ikasturte berri baterako prestatzen. Go Gasteiz Kulturak bere arduradunekin hitz egin du.\nSofia Abaitua (dantza)\nNola eragin dizue COVID-19aren krisiak eta nola egin diozue aurre?\nMundu guztiari bezala. Lehen astetik online klaseekin hasi ginen. Jende askok baja hartu zuen arrazoi ezberdinengatik: ekonomikoak, internet falta, etab. Azken finean, uste baino hobeto kudeatu dugula uste dut, eta, ikasleek esan digutenez, gehienak pozik daude.\nNola ekin diozue edo ekingo diozue jarduerari? Datorren ikasturteari begira, zein aldaketa ezarriko dituzue ‘normaltasun berri’ honetan?\nKlase presentzialekin hasi gara baina nahiko beldur dago oraindik. Aldi berean, online eta aurrez aurreko prestakuntza ematen ari gara. Datorren ikasturteari begira gogo handia dago, eta horrek matrikula berriak ekarriko ditu; ikasleek eta Osasun Sailak eskatzen diguten bezala egingo diogu aurre. Zorionez, oso areto handia dugu, eta ez dut uste edukiera-arazoak ditugunik, baina, hala ere, baliteke aurrez aurre eta online txandakatu behar izatea.\nCOVID – 19ak kalte konponezinik utzi al du zuen zentroan? Zertan beharko zenukete berariazko laguntza administrazio publikoaren aldetik?\nEz, zorionez, ikastetxeko langile guztiei ordaindu ahal izan diegu, eta hori ikasleei esker izan da, egun bakar bat falta izan gabe, klaseak online egiten jarraitu baitituzte. Ez da irtenbide paregabea gure ikasgaiarentzat, dantzarentzat, etxeetan ez baitago behar adina leku normaltasunez garatzeko, baina aitortu behar dut laguntza handikoa izan dela sasoian mantentzeko.\nBete-betean eragin digu. Talde Musika Eskolan jarduera guztiak bertan behera utzi behar izan ditugu. Gure irakaskuntza-metodoa instrumentua taldean lantzean oinarritzen da, eta, beraz, ez dugu online klaserik ezarri. Eduki digitalak sortu ditugu gure ikasleentzat, musikarekiko interesa eta harremana mantentzeko.\nEkainean berriro ireki dugu, baina ikasleen% 50 inguruk baino ez du parte hartu. Segurtasun-protokolo bat aplikatu dugu COVID-19aren hedapena saihesteko, osasun-gomendioei jarraituz.\nGure kasuan, eskolak gehienez 6 ikasleko talde txikietan ematen dira beti, eta espazioak zabalak dira; beraz, urruntze-neurriak errespetatzen dira, edukiera murriztu beharrik gabe. Eskuen garbiketa inplementatu dugu (instrumentuak jo aurretik ere aplikatzen genuena), baita instrumentuen eta gelen desinfekzioa ere eskola eta eskola artean. Ikasleen sarrera eta irteera ordutegiak ere lekuz aldatu ditugu, beharrezkoak ez diren kontaktuak saihesteko. Gainera, maskara erabiltzea derrigorrezkoa da. Gure langileei, irakasleei zein administrazioko langileei, neurri horiek guztiak aplikatzeko moduaren berri eman zaie, eta beharrezko babes-bitartekoak jarri zaizkie (maskarak, gela eta produktu desinfektatzaileak).\nGizarte osoak, oro har, jasan ditugun kalte psikologiko eta sozialez eta gaixotasuna jasan dutenengan izan dugun osasunaz aparte, kalte nagusia ekonomikoa izan da. Talde Musika Eskolan irailetik ekainera egiten dugu lan, ikasturtearekin batera. Beraz, gure diru-sarrera guztiak 10 hilabetetan lortzen dira; COVID-19ak horietako 3tan lan egitea eragotzi digu. Horrek esan nahi du diru-sarreren% 30 eta% 40 bitartean jaisten dela urtean. Galera ekonomikoa oso handia da. Dagoeneko 7 urte baino gehiago daramatzagu lanean eta enpresa une onean zegoen. Horrek atzerapauso handia suposatzen digu, baina oraingoz jasan dezakegu. Hurrengo ikasturtean, irailetik aurrera, nahiko normal egingo dugu lan berriro. Ikasle guztiek hala espero dute, eta matrikula berritu dute. Konfinamendu bolada berriak badira berriro ere, arazo ekonomiko larriak izaten hasiko gara. Espero dezagun egoera hori ez iristea.\n27 lagunek osatzen dute gure plantilla; 24 musikako irakasleak dira eta 3 administrariak. Denok egon gara ERTE egoeran, eta pixkanaka ateratzen goaz bertatik.\nAdministrazio publikoarengandik beharko genukeen laguntza ekonomikoa zera da: hainbat gastu jasan ahal laguntzak, hala nola alokairuak, kredituak, hornidurak, zerbitzuak eta abar, izan ere horiek ordaintzen jarraitu behar izan ditugu, baita diru-sarrerarik gabe ere. Horrek porrotera garamatza. Elkargiren kreditu gehigarri bat eskatu dugu, enpresak eskura zituen baliabide ekonomiko guztiak kontsumitu baititu. ERTEak eta Gizarte Segurantzari egin beharreko ordainketetatik salbuestea oso laguntza garrantzitsua izan da; hori gabe bi hilabeteren buruan itxi beharko genuke.\nArtebidea (marrazkia eta pintura)\nArtebidea bi hilabetez egon da erabat itxita. Ez dugu online klaserik egin. Pinturarekin lan egitean, zaila iruditzen zitzaigun kalitatezko prestakuntza telematikoa bermatzea. Hala eta guztiz ere, oso pozik gaude jendearen erreakzioarekin, askok kuota ordaintzen jarraitu nahi zuen etorri gabe, guri laguntzeagatik bakarrik, nahiz eta ez dugun onartu.\nMaiatzaren 25ean dena mugitzen hasi zen, eta jada pixkanaka ireki genuen. Une honetan gure gaitasunaren %45ean gaude, gela bakoitzeko 8 haurrekin. Maskarila jartzen dugu denok, eta ikasleen arteko bi metroko tartea mantentzen dugu. Gainera, haurrekin eta adineko pertsonekin egiten dugu lan, hain zuzen ere, kontu gehien izan behar dutenekin.\nKolpe handia izan da, baina ez gaitu lurrera bota. Dena normaltasunera itzultzen bada, ez dugu aparteko laguntzarik beharko. Irailean ikasleen %65arekin funtziona badezakegu, aurrera egin ahal izango dugu. Baina beldur gara; jendea etortzeko irrikan dago, baina, berriro murrizketak badaude, gogorra izango da mantentzea.\nAvant Music Center (musika)\nNola eragin dizue COVID-19ko krisiak eta nola egin diozue aurre?\nEgia esan, martxoaren 9ko aste hura zalantza, beldur eta ziurgabetasunezko itsasoa izan zen. Bilera bat antolatu genuen Avant Music Center-eko talde guztiarekin, eta irakasleak zein administrazioko langileak prest egon ginen behar bezala aurrera ateratzeko. Bilera hartan antolatu genuen nola jarraitu behar genuen online klaseekin ostiral arratsaldetik aurrera. Erronka handia, eta, zorionez, asmakizun bikaina.\nGure ikasleek modu hunkigarrian erantzun zuten, etxeko ateak birtualki ireki zizkiguten eta, baja batzuk izan genituen arren, gehienek gurekin jarraitu zuten konfinamenduan.\nGauza asko ikasi ditugu aldi honetan, eta ziur ikasten jarraituko dugula, aurrez aurreko klaseetara itzultzen garenean. Adibide bat da baliabide telematikoak zabaldu direla eskolen funtzionamendurako, bai eta aplikazioak ere, hala nola Musicaeduca, gure haur-ikasleentzat, edo Rockschool, helduentzat.\nZorionez, ez dugu atzeraezinezko kalterik izan jasaten ari garen krisiarekin, gure negozio motagatik telelana egiteko aukera ematen baitu, bajak minimoak izan direlarik. Orain baikortasunez ekingo diogu matrikulazio aldiari; jendea dagoeneko ari da erreserbak egiten gure eskoletan, duela aste batzuetatik. COVID-19ak agerian utzi du zein garrantzitsua den musika gure bizitzetan.\n21 kolore (marrazkia eta pintura)\nAlarma egoerarekin jarduera guztiak bertan behera utzi behar izan genituen. Taldeekin eta material askorekin lan egiten dugu, beraz, eskola itxita egon da ekainaren 1era arte. Pixkanaka-pixkanaka gastu finkoak ordaintzen joan gara. Jendea nahastuta dagoela sumatzen dut, eta nik galdutzat eman dut jada urtea. Mentalki oso gogorra da horizonterik ez izatea.\nOrain udan haurrekin udalekuak egingo ditugu; edukiera mugatua da eta ez dago galera ekonomikoak berreskuratzeko tarterik, baina batez ere egiten dut aktibo mantentzeko, eta negozioa hainbeste denbora itxita edukitzea ez delako ona.\nNormalean baino haur gutxiago hartzen ditugu. Ikastetxean mahai batekin lan egiten dugu beti, non haurrak koloreak eta pintzelak hartzera joaten diren eta talde-lana sustatzen dugun. Orain, bakoitzak bere sormen-espazioa du, eta, gero, ikaskideekin partekatzen dugu azken lana.\nGastu finkoak asko dira. Nik zortea izan dut lokalaren jabearekin, hark esan baitit ixteko hilabeteetan ez ordaintzeko. Nolanahi ere, Eusko Jaurlaritzaren diru-laguntza eskatuko dut, eta ematen badidate, hilabete hauetako alokairua ordainduko dut. Nire jabea hain eskuzabala izan ez balitz, arazo handia izango zatekeen, diru laguntzak oraindik ez direlako iritsi.\nShock bat izan zen Tarima itxi behar izatea, ezintasun izugarria. Eskola itxita edukitzea diru asko kostatzen da, norberaren egiturari eutsi behar zaio. Nahaspilaren ondoren, martxoaren amaieran, geure burua berrasmatzea eta martxan jartzea erabaki genuen. ERTE bat ez egitea erabaki genuen, plantillako langile guztiekin jarraitu genuen eta online klaseak aukeratu genituen itzuli ahal izan ginen arte. Ikasleen hiru laurdenak ideia horrekin bat egin eta klaseekin modu birtualean jarraitzea erabaki zuen. Harro egoteko modukoa da ERTEra joan beharrik gabe lanpostu guztiei eusteko gai izan izana. Inoiz inolako diru laguntzarik izan ez duen zentro pribatua gara.\nJoan den ekainaren 8tik gure gaitasunaren heren batera ari gara lanean. Itzultzeko gogo handia genuen, ikasturteari amaiera emateko. Irakasleen zein ikasleen ahalegina oso handia izan da, eta koronabirusak gurekin ezin izan duen ideiarekin bukatu nahi genuen ikasturtea.\nIlusio handia dugu ikasturte berriarekin, baina baita ziurgabetasun handia ere. Ehunka ikasle edukitzera ohituta gaude, eta orain neurri berriekin ez dakigu eskolak murriztu beharko ditugun. Hala balitz, ekonomikoki oso zaila izango litzateke, gastuak berberak direlako eta irabaziak izugarri murriztuko liratekeelako.\n4.000-5.000 euroko galerak izan ditugu. Hala ere, aurrera egin ahal izan dugu. Erabat itxi izan bagenu, galerak askoz handiagoak izango ziren. Egoera horren ondorioz, kulturaren eta artearen esparruko enpresa asko eroriko dira. Oso gauza tristeada, oso zaila da altxatzea baina jarraitu egin behar dela uste dut. Gainontzeko enpresei nire animo guztiak bidali nahi nizkieke, aurrera egin behar dugu!\nArte eta Lanbide Eskola (arte plastikoak eta ikusizkoak)\nBertan behera utzi da aurrez aurreko jarduera, eta prestakuntza birtuala ematen jarraitu dugu ikasleen mezu elektronikoen bidez.\nIrailean ekin genion berriro eskola-jarduerari, eta osasun departamenduak markatzen dituen aldaketa guztiak ezarri genituen, hala nola edukierak, ikasleentzako sarrera-irteeren ordutegi-aldaketak, ikasgelen egokitzapena, etab.\nKalte konponezina izan da aurrez aurreko eskolak eman ezin izatea, hori da Arte eta Lanbide Eskolaren balio nagusia. Mundu guztiak bezala, ekarpen ekonomiko handiagoa beharko genuke espazioak egokitzea errazagoa egiteko. Egoera estres handiarekin bizitzen ari gara; garai berri horietara egokitzeak, zalantzarik gabe, eskolaren egitura aldatuko du, baita herritar guztien bizitza ere.\nAritz López: “Dantzariaren lanbidea duindu behar da”\n“Giza garunaren funtzio konplexuena irakurketa da”